Poraz Napretka u Ivanjici, ovog vikenda u Kruševcu sa Radnikom (VIDEO) | RTK\nPoraz Napretka u Ivanjici, ovog vikenda u Kruševcu sa Radnikom (VIDEO)\nU 2. kolu Super lige Srbije Fudbalski klub Napredak poražen u Ivanjici od Javor Matisa rezultatom 3:0. Napredak posle drugog odigranog kola zauzima 19 mesto na tabeli bez bodova. U sledećem kolu, u nedelju 9. avgusta, dočekije Radnik iz Surdulice, koji je deveti na tabeli Super lige Srbije.\nObe ekipe su u ovu utakmicu ušle posle poraza u prvom kolu. Javor Matis je u svakom slučaju bio pod većim pritiskom jer je igrao na domaćem terenu, dok su na papiru gosti bili blagi favoriti. Ipak, na kraju se završilo sa još tri gola u mreži Napretka, pa će Kruševljani na prve bodove u ovom prvenstvu morati još da sačekaju. Napredak nije ni blizu bio toliko toliko hrabar kao protiv Partizana, praktično bez prave prilike u prvom poluvremenu u kome su domaći došli u vođstvo preko Lukovića. Nezadovoljan učinkom Oumarua i Kočića, Ivanović ih je ostavio u svlačionici i na teren poslao Lekovića i Matića, pa i Napredak počinje da pravi šanse, ali ostaje bez realizacije. Javor Matis duplira svoju prednost preko Piščevića, da bi konačnih 3:0 u samoj završnici utakmice postavio Otašević.\nKada se sve sabere, zaslužena pobeda Javor Matisa, u igri koja nije plenila lepotom. Napredak je igrao ispod očekivanja, kao da je ovoga put nedostajalo i želje i snage da se konkretnim učinkom na terenu dođe do boljeg rezultata.\nPosle dva odigrana kola, doduše za samo pet dana, Napredak je bez bodova, sa gol razlikom 1:6, tako da je pravo vreme za rezultatsku injekciju, a prva prilika za to je u nedelju, kada u Kruševac dolaza Radnik iz Surdulice, koji za sada ima jednu pobedu.\nPrethodno : Super liga Srbije : Napredak u Ivanjici poražen od domaćeg Javor Matisa sa 3:0\nSledeće : OLUJA – 25 GODINA KASNIJE: Porodica Đaković – „Kao da je bilo juče…“ (REPORTAŽA)


U novembru kreće treća faza 1000+ | Analitika - Informativni Portal\nU novembru kreće treća faza 1000+\nTreća faza projekta hiljadu plus, trebalo bi da počne u novembu, kada će Banka za razvoj Savjeta Evrope potpisati ugovor o kreditnom zaduženju od 10 milona eura sa Vladom Crne Gore. Kako kažu iz Ministarstva održivog razvoja i turizma, uslovi koje su dobili su jako dobri, pa će, kako su planirali, u decembu raspisati javne pozive i za građevinare i za banke, ali i za zaitneresovane građane.\nObjavljeno: 10. 10. 2017 - 20:35 Promjenite veličinu teksta: A A A\nBanka za razvoj Savjeta Evrope zadovoljna je prezentacijom nove faze projekta “hiljadu plus”, pa će ona, kako kažu u Ministarstu održivog razvoja i turizma, početi u novembru, kada se očekuje potpisivanje ugovora o kreditnom zaduženju između Svjetske banke i Vlade .\n“Tokom decembra mjeseca očekujemo javne pozive za građane, odnosno kupce stanova, za građevinare i građane koji će ponuditi stanove u ovom projektu i takođe ćemo raspisati javni konkurs za osiguravajuća društva”, kaže direktor Direktorata za razvoj stanovanja Marko Čanović.\nDetalje novog projekta očekuje i porodica Višnjić. Oni su, kaže Borislav ,za stan aplicirali i u prošlom krugu, ali su odustali zbog lokacija i visoke cijene stanova.\n“Nadam se da će biti dosta povoljnija ponuda, prije svega sa više lokacija, jer na neki način smo bili ograničeni i većina stanova koje smo gledali su bili u izgradnji”, kazao je Višnjić.\nIz Ministarstva turizma obećavaju da će se potruditi da uslovi trećeg projekta budu najbolji do sada, a ima i noviteta.\n“Upravo to što ćemo pokušati da nađemo nižu kamatnu stopu kroz pregovore sa crnogorskim bankama, niže cijene stanova i ono što je najvažnije, ponuda stanova će, nadamo se, biti veća a kroz ponudu stanova u starogradnji koji će jednostavno upotpuniti ponudu na nivou Crne Gore”, kaže Čanović.\nPonuda stanova u starogradnji će, vjeruje i Borislav, uticati na pad cijena i u novim zgradama.\n“Tu, svakako, očekujem da bude niža cijena stanova, jer inače nije mi jasno kako godinama da ne padne cijena stanova. Nadam se da će ti stanovi poboljšati ponudu, u tom segmentu i da će možda neka novogradnja biti malo jeftinija”, kaže Višnjić.\nU prethodne dvije faze projekta “hiljadu plus”, stambeno pitanje riješilo je više od 800 porodica. U trećem krugu projekta, vrijednom oko 20 miliona eura, očekuje se da krov nad glavom obezbijedi oko 400 domaćinstava.\nTagovi: Banka za razvoj Savjeta Evrope


Ideje Pobune mornara 1918. u Boki su u sebi nosile iste vrijednosti koje i danas dijelimo | EUME\nNaslovnica Info Press info Ideje Pobune mornara 1918. u Boki su u sebi nosile iste vrijednosti...\nIdeje Pobune mornara 1918. u Boki su u sebi nosile iste vrijednosti koje i danas dijelimo\nCrna Gora, obilježavanjem vijeka od pobune mornara u Boki Kotorskoj, pokazuje da i danas njeguje ideje slobode i očuvanja mira, kao i principa ljudskog dostojanstva, poručio je ministar evropskih poslova i predsjednik Koordinacionog odbora za obilježavanje jubileja Aleksandar Andrija Pejović na svečanoj akademiji povodom obilježavanja vijeka od pobune mornara u Boki Kotorskoj, koja je održana u Herceg Novom.\nOn je istakao da je svojim aktivnim učešćem u mnogim bitnim događajima evropske istorije, naša država usvajala i njegovala fundamentalne evropske vrijednosti.\n„Čvrsto vjerujem da su iste ideje dijelili i mornari koji su podigli pobunu tog 1. februara 1918. I oni su u svom manifestu, u svojim povicima za koje su željeli da se čuju u ratom zahvaćenoj Evropi, željeli poručiti da žele mir, jednakost, bolji život, normalnu svakodnevnicu i izvjesnu budućnost za sebe, svoje porodice, djecu. Ovo su fundamentalne vrijednosti koje dijelimo i svi mi danas s jednakim osjećajem da Evropa koju gradimo skupa mora biti jednaka, jedinstvena, sa što boljim standardom života i, svakako, Evropa kojoj ne prijeti rat, razaranje i haos“, poručio je ministar.\nOn je istakao da je projekt Evropske unije osigurao period mira od preko 70 godina, donio prosperitet i omogućio nesmetano kretanje, život i rad stotinama miliona ljudi na kontinentu. „Siguran sam da je tih 6.000 mornara željelo Evropu, kojoj i današnja Crna Gora teži i kojoj je svakim danom sve bliža”, rekao je ministar.\nPredsjednik opštine Herceg Novi Stevan Katić je istakao da je obilježavanje jubileja – 100 godina od pobune mornara u Boki Kotorskoj posvećeno prošlosti, a usmjereno na budućnost. “Pamtimo 1. februar 1918. godine kao simbol borbe za mir, bolje uslove života i rada, dostojanstvo svakog pojedinca. On je simbol ujedinjenja evropskih naroda oko istih vrijednosti i ciljeva, ujedinjenja koje je pandan onom kojem danas stremimo, kao država u procesu pristupanja Evropskoj uniji”, poručio je Katić.\nNačelnik generalštaba Vojske Crne Gore, brigadni general Ilija Daković je poručio da su mornari u Boki Kotorskoj svojim postupkom, 1. februara 1918, sebi utrli put u besmrtnost, uzdignuta čela su prešli prag vječnosti, korakom u smrt, korakom u nezaborav.\nU sklopu obilježavanja jubileja, organizovana je procesija od Đenovića do Kumbora, polaganje više vijenca na lokacijama Đenovići, kuća Vrankovića i Portonovi, uz pratnju Bokeljske mornarice i Muzike Đenovići.\nObilježavanjem Jubileja, 100 godina od pobune mornara u Boki Kotorskoj, Crna Gora odaje počast mornarima koji su u podne 1. februara 1918. preuzeli zapovjedništvo nad brodovima „Sankt Georg“ i „Gea“, nakon čega je 6000 mornara austrougarske ratne flote postavilo crvene zastavice na 40 brodova raspoređenih u Boki.\nEvropska perspektiva Zapadnog Balkana nema alternativu\n„Evropska perspektiva Zapadnog Balkana nema alternativu i za ovaj region ne postoji „plan B“. Crna Gora i region će u tome imati podršku SR...\nUravnoteženje regionalnog razvoja i razvoj sjevera Crne Gore imperativ i opredjeljenje koje nema alternativu\nU uslovima postpandemijskog oporavka uravnoteženje regionalnog razvoja i razvoj sjevera Crne Gore je imperativ i opredjeljenje koje nema alternativu. To je poručeno sa prvog...


DEMONSTRANTI NA ANDRIĆEVOM VENCU: Obezbeđenje “treniralo strogoću”! – Balkanekspresrb.rs\nDEMONSTRANTI NA ANDRIĆEVOM VENCU: Obezbeđenje “treniralo strogoću”!\nTokom antivladinog protest “1 od 5 miliona” u Beogradu, dogodio se incident koji je pretio da preraste u ozbiljniji sukob. To se dogodil kada je jedan od organizatora pozvao učesnike da na silu probiju mobilnu ogradu oko zgrade Predsedništva na Andrićevom vencu. To je predložio pošto predstavnicima okupljenih građana nije bilo dozvoljeno da uđu i predaju zahteve sročene u 42 tačke.\nKada su učesnici protesta počeli da ruše mobilnu ogradu oko zgrade, koju je obezbeđivalo sedam-osam pripadnika obezbeđenja, iz zgrade je došlo tridesetak njihovih kolega, koji su podigli ogradu, i sprečili ulazak.\nNa snimcima na društvenim mrežama vidi se nekoliko mladića sa unutrašnje strane ograde kako zadaju udarce pesnicama demonstrantima.\nPripadnici Ministarstva unutrašnjih poslova, kojih je u civilu bilo u velikom broju, nisu reagovali.\nPosle incidenta, dozvoljeno je tročlanoj delegaciji da dođe do ulaznih vrata sedišta predsednika Srbije i da predaju papir sa zahtrevima za slobodne izbore, javio je Fonet.\nUčesnici protesta bacali su rolne toalet papira na zgradu, uzvikivali “Vučiću, lopove” i “Prodao si Srbiju”, dok su pripadnicima “Kobri” dobacivali “Sluge režima”.\nGlavna tema ovonedeljnog protesta bila je “sistematsko ekološko uništavanje Srbije”, neplanskim i često nelegalnim radnjama, pod pokušaja izgradnje mini hidroelektrana do seče drveća.\nProtesna okupljanja protivnika vlasti Aleksandra Vučića počela su 8. decembra prošle godine u Beogradu nakon što je jedan od lidera opozicije, Borko Stefanović, pretučen u Kruševcu uoči održavanja tribine opozicionog Saveza za Srbiju(Agencije – foto Gerila)♦ .\nKOSOVO: Američko naoržanje do 2021. godine\nGAZETA EXPRESS: Izbori 29. septembra?


Gradska uprava obezbijedila 250 paketa pomoći za socijalno ugrožene porodice | Radio Gradiška 98,8 MHz\nVolonteri Gradske organizacije Crvenog krsta Gradiška počeli su danas podjelu 250 prehrambeno-higijenskih paketa za socijalno ugrožene porodice, za čiju nabavku je sredstva obezbijedila Gradska uprava.\nGradonačelnik Gradiške Zoran Adžić rekao je da je ovo drugi put da Gradska uprava od početka pandemije virusa korona obezbjeđuje pakete pomoći za socijalno ugroženo stanovništvo, podsjećajući da je krajem marta podijeljeno više od 300 paketa.\nAdžić je izjavio novinarima da se paketi dijele na osnovu spiskova koje je Gradska uprava dobila od Centra za socijalni rad, Boračke organizacije, Udruženja penzionera i savjeta mjesnih zajednica u Gradišci.\n“Želimo da na osnovu socijalne karte pomognemo onima koji su najugroženiji u ovim teškim vremenima”, naglasio je Adžić i dodao da je vrijednost svakog paketa oko 40 KM.\nOn je istakao da je Gradiška jedna od rijetkih lokalnih uprava koja izdvaja značajan procenat budžetskih sredstava za socijalna davanja, navodeći da se od ukupnog gradskog budžta, od oko 28 miliona KM, četiri miliona KM izdvaja za socijalne potrebe građana.\n“Gradiška nema veći procenat socijalno ugruženog stanovništva od drugih lokalnih zajednica u Republici Srpskoj, ali želimo da pomognemo svima koji su su stanju socijalne potrebe”, naglasio je Adžić.\nSekretar Gradske organizacije Crvenog krsta Gradiška Borko Dević rekao je da je socijalno ugroženim porodicama u Gradišci od početka pandemije virusa korona podijeljeno više od 1.000 paketa, za čiju nabavku su sredstva obezbijedili Gradska uprava, Crveni krst i brojni donatori.\nDević je naveo da Crveni krst Gradiška tokom godine prehrambenim i higijenskim namirnicama snabdijeva oko 100 socijalno ugroženih porodica, ali da je situacija vezana za virus korona uslovila da je sada pomoć potrebna većem broju porodica.


Sela – Page 2 – Knjaževačke vesti\nHome / Sela (page 2)\nDok pratimo ove umiljate alpino koze našeg domaćina, Zorana Nešića, i sam konstatuje da je prizor koji zatičemo idiličan. Ipak rezignirano dodaje da je situacija, koja je poslednjih godina zadesila sve malobrojnije odgajivače koza, sve samo ne bajkovita. Stanje ...\nTimočki dani oraha ”Svekrvino oko” u Vitkovcu, 28. septembra\nTreća manifestacija o orahu i proizvodima od oraha Timočki dani oraha ”Svekrvino oko”, biće održana u subotu, 28.septembra u Vitkovcu. U Domu kulture biće organizovano pravljenje kolača „Svekrvino oko“, zatim jela od oraha, bojenje pređe u ljusci oraha, izbor ...\nOpština Knjaževac raspisala je tri nova konkursa namenjena razvoju poljoprivredne proizvodnje. Iz Budžetskog fonda za razvoj poljoprivrede subvencionisaće se zasnivanje zasada pod medonosnim biljem, organska proizvodnja i nabavka opreme za preradu na gazdinstvu. Opština Knjaževac raspisala je konkurs za dodelu ...\nO društvenom aktivizmu kao faktoru oživljavanja sela govoriće Milan Stojiljković, predsednik Udruženja “Grupa Kobra”. Udruženje BUK uz pomoć opštine Knjaževac sprovodi projekat “PoKRENI selo da bi opstalo”, a prvo u nizu predavanje održaće se danas, 23. avgusta, u 20 ...\nPrekjuče je uređeno 1700 metara puta kroz Staru Kalnu, a Đokić kaže da nas tek očekuju dobre vesti kada je u pitanju rekonstrukcija knjaževačkih saobraćajnica. Radnici i mehanizacija preduzeća Štrabag nalaze se u dolini Timoka gde se asfaltira deonica ...


Eksploziv ispod „maseratija” – samo opomena\nOko 400 grama plastičnog eksploziva TNT, koji je u ponedeljak nađen ispod automobila „maserati”, najverovatnije je trebalo da posluže kao pretnja ili opomena Ivanu Pavloviću, zbog neraščišćenih kriminalnih računa. Ova količina eksploziva, podmetnuta ispod levog zadnjeg točka, nije dovoljna da raznese tako ojačan i masivan automobil kao što je „maserati”. Pavlović, koji je...\nPripadnici MUP-a Srbije su, u zajedničkoj akciji sa Specijalnim javnim tužilaštvom za borbu protiv organizovanog kriminala, uhapsili članove kriminalne grupe koji su, u proteklih godinu dana, kao deo međunarodne mreže započeli krijumčarenje, na teritoriji Južne Amerike, veće količine opojne droge kokain. Drogu su potom, preko pomoraca zaposlenih na prekookeanskim brodovima, na linijama...\n13.07.2009 u 10:52\nBomba u centru Beograda - tajna "maseratija"\nPrema prvim, nezvaničnim, informacijama juče je u centru Beograda bio na pomolu incident koji se dovodi u vezu sa delovanjem takozvane crnogorske mafije u prestonici Srbije. Policija i dalje traga za prestupnicima koji su u garaži „Pionirski park” u Ulici Dragoslava Jovanovića kod Skupštine grada oko 16.30 časova postavili eksplozivnu napravu pod automobil marke „maserati 3200 GT” (BG 968-601) i potom pobegli.\nSlužbe pratile Marića od 6. januara\nSavet za nacionalnu bezbednost zaključio je da prilikom upada Dragana Marića u predsedništvo sa dve ručne bombe sigurnost predsednika i zaposlenih u toj zgradi nijednog trenutka nije bila ugrožena, ali je preporučio svim državnim organima da provere procedure za obezbeđenje državnih organa. U saopštenju se navodi da je Marić, posle upada u zgradu, 21. maja, bio blokiran u sigurnosnoj zoni...\nI porodilište meta lažnog bombaša\nNovi Sad – U poslednje vreme u Novom Sadu, što je karakteristika i drugih, posebno većih gradova, učestale su lažne dojave o postavljanju bombi ili eksplozivnih naprava. Međutim, nikada do sada u najvećem vojvođanskom gradu nije bilo toliko uzbuđenja zbog jedne takve dojave koja je juče ovdašnjoj Policijskoj upravi stigla oko podneva – da je u novosadskom, inače najvećem vojvođanskom...\nKašikarom na Pejoviće\nU eksploziji koja se dogodila juče oko devet časova, na petom spratu stambene zgrade u ulici Jurija Gagarina broj 70, u Bloku 63 u Novom Beogradu, povređene su Biljana Pejović (43) i njena sedmogodišnja ćerka N. P. Ekipa Hitne pomoći prevezla je Biljanu u Urgentni centar gde su joj konstatovane teške telesne povrede opasne po život, dok je devojčicaodvedena u Institut za majku i dete. Srećom,...\nSrpska policija podnela je krivičnu prijavu protiv M. I. (36), zaposlene u Ministarstvu pravde, na mestu referenta u Republičkom javnom pravobranilaštvu, zbog toga što je prijavljivala podmetanje bombe u beogradskoj Palati pravde. Ministarstvo unutrašnjih poslova Srbije saopštilo je juče da je podnelo i krivične prijave tužilaštvu protiv više maloletnika koji su, u proteklom periodu, lažno...\n28.02.2008 u 23:30\nLažne „bombaške” uzbune – opasne igre maloletnika\nZbog lažnih dojava o podmetnutim eksplozivnim napravama, kojih je samo poslednjih dana bilo više od 20, evakuisane su škole, trgovinski centri, avio i telefonske kompanije. Raspoloživi podaci govore da se samo u Beogradu godišnje zabeleži oko 200 lažnih poziva koji se uglavnom odnose na škole, ali činjenica je da je taj broj u toku prvih meseci ove godine znatno porastao. – Za lažno...\nLažne bombe za političke i školske obračune\nPosle eksplozije bombe, u petak rano ujutru ispred ulaza u novobeogradski Tržni centar „Merkator” u Bulevaru umetnosti 4, u narednih 48 časova usledile su četiri lažne uzbune. Na meti, ispostavilo se lažnih dojava o postavljenim eksplozivnim napravama, našli su se čačanski „Merkator”, zatim Opštinski sud u Smederevu, tržni centar „Tempo” u Vilinim Vodama i...\n02.12.2021 u 15:19\nPreminulo 48 osoba, 1.980 novih slučajeva koronavirusa\nOptuženi za učešće u ubistvu Slavka Ćuruvije proglašeni krivim


Press Online :: Politika :: "Škola uradi sve, roditelj kaže 'ne interesuje me'"\nZa bezbednost učenika u školama veoma je važno čvrsto uvezivanje svih sistema , naročito škole i porodice, izjavila je Biljana Lajović iz Ministarstva prosvete.\n"Onda tu vezujemo još jedan veliki sistem, sistem socijalne zaštite, koji je u državi nadležan za porodicu. Dakle, mi moramo da napravimo jedno veoma čvrsto uvezivanje svih sistema", rekla je Lajović za RTS.\nKomentarišcuhi vršnjačko nasilje u Tehničkoj školi u Aranđelovcu, Lajović je rekla da je sa prosvetnom inspekcijom razgovarala u tom gradu sa direktorom, psihologom, pedagogom, zaposlenima u školi, direktorima i stručnim saradnicima svih škola osnovnih i srednjih u Aranđelovcu i napomenula da se taj incident dogdio 31. radni dan od kako deca idu u školu.\nOna je napomenula da je reč o deci koja su prvi razred srednje škole i ne poznaju se međusebno, a ne poznaje ih dovoljno ni škola.\n"To je jako kratak period da bi ste upoznali sve faktore rizika koji neko nosi sa sobom kad dođe neko iz osnovne škole", rekla je Lajović dodajući da ne postoji obaveza da osnovne škole prenesu informacije srednjim školama ukoliko je reč o problematičnoj deci jer te škole nemaju tačnu info gde se deca upišu.\n"Škola je identifikovala neke fakore rizika i neka ponašanja koja nisu dobra i preduzela u skladu sa tim mere, ali ono je nešto što se desilo relativno iznenada i na neki način neočekivano. To su deca od 15 godina, reakcije su veoma implusivne, koji do tada nisu naučili neke socijalno poželjne obrasce ponašanja i još nisu stekli među nastavnicima one nastavnike kojima mogu da se obrate sa punim poverenjem", objasnila je ona.\nLajović ja naglasila da deca po dolasku u školu stižu sa naučenim pobrascima, a po povratku iz škole, vraćaju se u porodicu gde ima i nasilnog ponašnaja.\nNavodeći da roditelji imaju širok dijapazon reakcija na nasilje, od toga da uopšte ne reaguju, ni kad je njihovo dete ugroženo ni kad vrši nasilje, ili da reaguju prevše dramatično, pri čemu nikad ne vide svoje dete.\n"Mi moramo nekako da radimo sa roditeljima", poručila je Lajović.\nUpitana da precizira ko to mora da radi, da li škola, odnosno na prvoj liniji učitelji i učiteljice, pa onda nastavnici, Lajović je rekla da postoji nekoliko linija - prvo vaspitači u predškolskom, pa učitelji, ali da je potrebno uključiti i pedijatriju.\n"Pedijatri moraju da rade i čim vidimo da nešto nije u redu, moramo da uključimo centre za socijalni rad u preventivnom delu. Nije dovoljno da centar reaguje kad se nešto desi", napomenula je ona.\nNa kritike da škola ne reaguje dovoljno brzo ako primeti znakove nasilja, Lajović kaže da Ministarstvo prosvete veoma intenzivno radi na tome u poslednjih pet-šest godina i da bi se obezbedila brzinu reakcije i učešće svih, u Zakonu o osnovama sistema koji važi od 7. oktobra, uveden je niz mera koje učvršćuju te reakcije.\nKada je reč o tome šta će se promeniti zakonom, ona kaže da se prvenstvo menja to što je jasno naglašena odgovornost svakoga i da postoji član koji se odnosi na odgovornost roditelja.\nKako je objasnila, do sada nije postojalo da je roditelj odgovoran i da mora da učestvuje u školskim aktivnostima.\n"Dešavalo se da škola sve uradi, ali roditelj se ne odazove ili kaže da ga ne interesuje, nema vremena. Sad obavezan da učestvuje, da osigura dolazak deteta u školu, da u određenom, kratkom vremenskom roku, pravda izostanak deteta iz škole jer se ranije dešavalo da se tom fenomenu pristupa komotno, tako da deca mnogo izostaju, a onda pitanje šta rade tada", rekala je Lajović.\nPotom, dodala je, školi je dat prostor da može da pokrene prekršajni postupak protiv roditelja koji ne vrši, u ovom delu koji propisao zakon, svoju roditlejsku ulogu.\nS druge strane, škole moraju da orgnizuju timove za žaštitu i da u kratkom vremenskom roku u određenoj proceduri informišu roditelje.\n"Nije dovoljno da se okrene telefon i da se kaže posle pet poziva roditelj se nije javio, nego da se po tačno određenoj proceduri dobije povratna informacija da je roditelj to primio ili nije i da se onda reaguje u skladu sa tim", rekla je Lajović dodajući da škola treba da se obrati centru za socijalni rad.\nLajović je pozvala i roditelje i centre za socijalni rad i pedijatri, obrazovni sistem i medije da pokazuju više pozitivnih primera kojih, ocenila je, ima u Srbiji.


source.ba | Dodik priznao da šalje migrante za Sarajevo: Neki idu u Sarajevo, neki za Tuzlu, učinimo im uslugu. Ponudimo im prevoz da se ne zadržavaju u RS-u\nMilorad Dodik, član Predsjedništva Bosne i Hercegovine i lider SNSD-a, izjavio je za N1 kako Republika Srpska neće poštovati odluku MUP-a Unsko-sanskog kantona o zabrani prevoza migranata. On je rekao kako će nadležni u RS i dalje prevoziti migrante do entitetske linije do dijela Bosne i Hercegovine u koji žele da dođu, te je još jednom potvrdio da je stav vlasti ovog bh. entiteta da nema zadržavanja migranta, kao ni otvaranja sabirnih centara za migrante\n"Naša politika oko migranata je poznata i nije ništa novo. Mi pokušavamo, najviše preko dojava građana, da saznamo gdje se nalaze migranti, kojim rutama se kreću, ne želeći da se oni slobodno kreću u RS, da vrše pritisak na stanovništvo i razbojnički se ponašaju", kazao je Dodik.\nOn je potom pojasnio kako MUP RS postupa sa migrantima koje nađe na području entiteta.\n"Onda kada ih prikupimo na jedno mjesto, ogranizujemo im prevoz gdje žele da idu. Oni idu u USK. Mi naprosto da ne bi iz Bijeljine išli kroz RS, mi ih prevezemo tamo gdje žele. Neki idu u Sarajevo, neki za Tuzlu, učinimo im uslugu. Ponudimo im prevoz da se ne zadržavaju u RS. Imamo odličnu reakciju stanovništva i nastavit ćemo da se tako ponašamo", izjavio je Dodik.\n"Sada je neka zabrana. Šta mislite da smo mi uzeli i postavili zabranu, čitav svijet bi se digao oko toga. Razumijem ljude u USK, ali mi nećemo prestati sa našom praksom da ih prevezemo gdje žele van Republike Srpske. U RS neće biti sabirnih centara", rekao je Dodik u Newsroomu na N1.\n"Nećemo poštovati zabranu. Dovest ćemo ih na krajnju tačku entiteta i reći - eno vam tamo", zaključio je Dodik.\nPodsjećamo, vlasti u Unsko-sanskom kantonu su donijeli odluku o zabrani ulaska i prevoza migranata na teritoriji ovog kantona.\nTagovi: Milorad DodikMigrantiSarajevo


U februaru pilot projekti decentralizacije\nVlada Kosova ce tokom februara proglasiti pilot projekte za pilot opstine kako bi testirala ostvarivanje decentralizacije, rekao je danas glasnogovornik vlade Arben Qirezi. On je rekao da se ovi pilot projekti zasnivaju na Okvirnom predlogu za reformu lokalne uprave, koji je sacinjen u Pristini.\n“Sto se tice metodologije i nacina ostvarivanja ovog dokumenta to je ostalo otvoreno. Vlada je prihvatila predlog pilot oprina u skladu sa Okvirnim dokumentom. Ima izgleda da se tokom februar usvoji neki konkretan dokument oko toga”, rekao je Qirezi.\nSa ovakvim stavom vlade ne slaze se najveca opoziciona partija Demokratska partija Kosova Hashima Thaqija. Podpredsednik ove stranke i clan Predsednistva Skupstine Kosova Ramë Buja, kaze kako odluka vlade izgleda ishitrena i moze dovesti proces ka teritorijalnoj podeli na etnickim osnovama.\n“Ova incijativa vlade koja zeli da pocne sa pilot opstinama, sto nije samo tako jer ona zeli da pocne i sa pilot teritorijama, jer opstine nisu niti Djeneral Jankovic, niti Gracanica,, mi cenimo da je ishitren posao koji se cini bez dovoljno priprema”, kaze Buja.\nSa druge strane glasnogovornik Qirezi se ne slaze sa kostatacijama opozicije. On kaze kako nemo biti reci o planu koji moze dovesti do nove podele Kosova na etnickim osnovama.\n“Nije odrzivo da plan o stvaranju pilot opstina stvara mogucnosti za stvaranje etnicih linija i koridora. Mozda je to kritika koja je upucena planu vlade Srbije. Plan vlade Kosova o pilot opstinama je u potpunoj saglasnosti sa Okvirnim dokumentom za reformu lokalne uprave”, kaze Qirezi.\nPredstavnik DPK, Ramë Buja istice kako je decentralizacija do sada vise sluzila da bi privukla srpsku zajednicu za ucesce u procesima, nego li se razmisljalo da se pocne ozbiljno sa njenim ostvarivanjem.\n“UNMIK nije to radio da bi ostvario decentralizaciju u pravom smislu reci, kako je odredjeno evcropskim dokumentima o decentralizaciji, vec da bi privukao Srbe da ili ucestvuju na izborima ili da se ukljuce u mehanizme institucija Kosova, tako da mi smatramo da to nije ozbiljno ucinjeno I takodje smatramo da to nije ucinjeno uz adekvatne predpripreme kako bi se ostvarila decentralizacija”, kaze Buja.\nOn trazi da parlament Kosova bude incijator i da prati ostvarivanje tako zncajnog procesa za Kosovo.\nPrema jednom predlogu Okvirnog dokumenta koji jos nije dobio konacan oblik, a koji su izradili UNMIK I institucije Kosova uz ucesce Saveta Evrope i americke agencije USAID planira se da se u nekim od postojecih opstina I u nekim pilot opstinama ovaj proces testira oko 18 meseci, do sledecih lokalnih izbora. Ako bi se test pokazao pozitivnim ocekuje se da ce na sledecim lokalnim izborima biti mnogo veci broj opstina nego sto je sada.


Beta 16. aprila 2018. 15:25\n„Potrebno je revidirati i obnoviti podsticaje i nagrade za evropske integracije, ali i revitalizovati politiku uslovljenosti utemeljenu na evropskim vrednostima. Ako EU treba da postavlja stroge zahteve, onda njen pristup mora da bude jasno definisan, neposredan i atraktivan“, navodi se u Deklaraciji.\n„Medjutim, ako Zapadni Balkan propusti ovu priliku, rizikuje da zaostane za EU, bez jasnog usmerenja, izložen dodatnoj destabilizaciji“, ocenjuju autori dokumenta.\n„U tu svrhu pozivamo EU i Balkan na stvaranje ‘novog zajedništva’, utemeljenog na strategiji koja počiva na četiri glavna stuba: intenzivnija saradnja EU sa Balkanom, sistematičniji napori u promovisanju kulture učenja i usavršavanja na svim nivoima obrazovanja radi unapređenja ljudskog kapitala, iskreno i trajno regionalno zbližavanje i ostvarivanje vizije tesnije saradnje u različitim oblastima politike EU“, piše u Deklaraciji.\nAutori Deklaracije su pozvali na ponovno ujedinjenje Evrope, Evrope bez podele na „nas“ i „njih“, Evrope svih njenih gradjana.\n„Želimo da redefinišemo Balkan kao region koji je integrisan u EU, radi prevazilaženja dugogodišnjeg marginalnog položaja ovog regiona i osećaja njegovih gradjana da nisu evropski gradjani prvog već drugog reda. Želimo da delimo zajedničku evropsku budućnost sa zemljama Balkana“, navodi se u Deklaraciji.\n„Treba iskoristiti pozitivan trenutak i novu situaciju u Evropi i regionu gde se region vratio na agendu EU. Želimo da upotpunimo novu Strategiju Evropske komisije o proširenju na Zapadni Balkan time što predlažemo nekoliko ključnih oblasti u kojima smatramo da je moguće postići realne i brze rezultate i koje su ključne za to da se svakodnevni život gradjana u regionu poboljša“, rekla je Morvai.\n„Smatramo da je 2018. godina savršen trenutak da se okrene novi list i da se ponovo govori o proširenju EU, ali i o ostvarenju evropskog prostora mira, stabilnosti i bezbednsoti za gradjane Evrope“, kazao je Majstorović.\nU političkoj analizi „Novo partnerstvo Evrope i Balkana“, koju je takodje pripremila Savetodavna grupa Balkan u Evropi, apeluje se na Evropsku uniju da otvori pristupne pregovore sa svim zemljama Zapadnog Balkana, a regionalne vlade se pozivaju da urade više u oblasti vladavine prava.\n„Ne možemo razmišljati o budućnosti EU kada su, na primer, u pitanju poljoprivredna, saobraćajna ili energetska politika, bez snažne uloge regiona u njoj“, kazao je Majstorović.


Prave nas ludim: 5 gnusnih laži policije o protestima! ·\nPrave nas ludim: 5 gnusnih laži policije o protestima!\nKomentari isključeni za Prave nas ludim: 5 gnusnih laži policije o protestima!\nDa vladajući režim neće ostati nem i ravnodušan na masovne građanske proteste, koji se već dva dana održavaju u Beogradu, ali i ostalim većim gradovima u državi, kao i da će po svaku cenu pokušati da ih diskredituje i obesmisli, javnost je mogla da očekuje. Manipulacija, zamena teza, prebacivanje odgovornosti, pozivi na linč, puštanje krvi na ulicama, batinanje, širenje dezinformacija, bezočnih i gnusnih laži i ovaj put su bili jedini provereni metodi za kojima je mogao da posegne državni vrh, uz nesebičnu pomoć svojih policijskih podanika.\nVerbalni napadi na novinare i neistomišljenike u stilu “Kako vas nije sramota da lažete” i proverenim mehanizmom da je napad najbolja odbrana, sastavni su deo retorike predsednika republike, koju su preuzeli i njegov najbliži saradnici. Od nje ne odustaju čak i kada budu uhvaćeni u dokumentovanoj laži, zbog čega nije bilo iznenađujuće da će svi njihovani resursi biti upereni u razbijanje protesta i omalovažavnje građana koji su se drznuli da izađu na ulicu.\nIako su i sami svesni da su građani izašli na ulice jer im je dosta laži, manipulacije, a posebno činjenice da je vlast bila spremna da na kocku stavi njihove živote radi sopstvenih interesa, vlast, a posebno čelnici policije ne odustaju u pokušajima da sve predstave kao huliganski čin, potpomognut imaginarnim stranim faktorom. Jer šta im može biti veći saveznik u ovom trenutku od prizemnih i neproduhovljenih nacionalističkih strasti njihovih neobaveštenih birača?\nLaž 1 – Umro je – nije umro zbog respiratora\nTokom prve noći protesta u direktnom prenosu na N1 televiziji, reporterka je zaustavila jednog demonstranta i pitala ga zašto je izašao na ulicu. Ispostavilo se da je u pitanju Petar Đurić, sin poznatog majdanpečkog umetnika Ljubiše Đurića, koji je u aprilu preminuo od korone. On je, odgovarajući na pitanje reporterke zašto ne odustaje od protesta, rekao da je tu zbog oca koji je preminuo u Zemunskoj bolnici jer nije bilo respiratora.\n“Suzavac, bojeva municija, pendreci, sve protiv goloruke omladine. Ćale, ovo je zbog tebe, koji si umro, a nije bilo respiratora. Ćale, mnogo te volim. I za mog sina koji se rodio”, kazao je u kameru mlađi Đurić.\nVlastodržcima koji su pomno pratili svaki sekund protesta, odmah je bilo jasno da će Đurićevo pojavljivanje biti najveća prepreka njihovoj unapred pripremljenoj propagandi o huliganskim, a ne “korona” protestima, jer je malo verovatno, da osim predstavnika vlasti, postoji osoba koja to veče, a i danas ne saoseća sa njim zbog gubitka oca. Mašinerija je uključena već sledećeg jutra, kada je Đurića najpre demantovao ministar zdravlja, a potom i sam predsednik, koji je stvar začinio detaljima iz Đurićevih školskih dana, nazivajući ga problematičnim i lažljivim.\nBez saosećanja, Foto: Vesna Lalić/Nova.rs\nĐurić ih je ubrzo demantovao dokumentom iz bolnice na kom se jasno vidi da mu je otac preminuo čekajući da bude priključen na veštačku ventilaciju. Obojica su međutim, nastavila da propagiraju priče o “lažljivim problematičnim kriminalcima koji rade protiv svog naroda”. Đurića, međutim, ako ništa drugo, bar još uvek nije prozvao nijedan svedok saradnik i optužio za najteža krivična dela.\nLaž 2 – Sedeli na klupi i napali policiju\nDrugi događaj koji je nakon prve noći protesta zasigurno bio označen kao pretnja propagandi i unapred pripremljenoj izjavi direktora policije Vladimira Rebića da se “polciija sve vreme suzdržavala” bio je onaj na kome se vide trojica muškaraca kako sede na klupi u Pionirskom parku. Njima je iznenada prišao najpre jedan, a potom još trojica policajaca koji su besomučno počeli da ih tuku pendrecima, iako je jedan od njih odmah podigao ruke, kako bi im stavio do znanja da ih neće napasti. Ovaj snimak izazvao je revolt među građanima koji su optužili policiju da je bila spremna da ode toliko daleko i bije sopstvene građane koji nisu divljali po ulicama, već samo sedeli na klupi. Zbog toga je bilo neophodno da o ovom slučaju progovori lično predsednik, koji je prebijene muškarce optužio da su napali policiju i da zbog toga moraju da odgovaraju. Naravno, to što je napad nevidljiv na snimku, njegovom aksiomu to nije predstavljalo nikakav problem.\nLaž 3 – Demonstranti bacali suzavac na policiju\nReakcije i mišljenja javnosti da u Beogradu, koji je često bio poprište demonstracija, nikada nije upotrebljena tolika količina suzavca kao prethodnih dana, uznemirlie su juče lično ministra policije Nebojšu Stefanovića, koji je u 23 sata održao konferenciju za novinare. On je tvrdio da su suzavac ispaljivali i demonstranti i gađali pripadnike policije, iako o tome ne postoji nijedan dokaz, izuzev onih snimaka na kojim se vidi protestanti koji već ispaljene projketile bacaju nazad na policiju. Čk i u slučaju da su Stefanovićeve tvrdnje tačne, na pitanje odakle demonstrantima suzavac morao bi da odgovori i objasni javnosti upravo on, kao jinistar polciije. To se međutim, nije desilo, jer je i Stefanovićev monolog bio baziran na širenju teorija u huliganima i stranim plaćenicima i špijunima. Opet o svim onim pojavama za koje je odgovoran on kao ministar policije.\nLaž 4 – Nisu pustili Hitnu pomoć da prođe\nSamo nekoliko sati uoči obraćanja predsednika, koje je bilo lišeno svakog saosećanja sa nekim ko je izgubio oca zbog infekcije koronavirusom i nespremnosti države da se suoči sa epidemijom, direktor policije Vladimir Rebić, pokušao je da ubedi javnost u nehumanost i nečovečnost demonstranata koje je nazvao huliganima. Rebić je kazao da oko 19 sati, huligani nisu pustili sanitet Hitne pomoći da prođe kroz masu okupjenu ispred Skupštine Srbije, iako su u tom trenutku prevozili teško bolesnog pacijenta. Ovaj događaj označio je kao početak obračuna sa policijom, iako su brojni svedoci i očevici tvrdili da nijedna ekipa Hitne pomoći nije bila sprečena da prođe. Takođe, dostupno je više snimaka na kojima se jasno vidi građanska solidarnost, odnosno povlačenje demonstranata pred sanitetima. Mnogi od njih su komentarisali da ne bi bilo izennađujuće da su čak i lekari Hitne pomoći zloupotrebljeni od strane režima, imajući u vidu da su saniteti neizostavno prolazili kroz mase demonstranata i pretprošle godine kad su svake subote organizovane šetnje po centru prestonice.\nLaž 5 – Policija bila suzdržana\nRebić je juče na konferenciji za medije sve vreme insistirao na tome da je “policija sve vreme bila suzdržana”, kao i da nije napadala demonstrante, pre nego što se zbog njih situacija otrgla kontroli. Brojne snimke koji jasno dokazuju da Rebić nije govorio istinu, mogli su samo da vide gledaoci nezavisnih medija, kao i korisnici interneta, dok je većina građana Srbije i dalje lišena svega toga zbog medijskog mraka. Da Rebić ne govori istinu, pored slučaja na klupi u Pionirskom parku, zabeležen je i detalj gde se vidi kako policija obara sa bicikla jednog mladića i krvnički ga tuče, kao i da je sa ispaljivanjem suzavca započela dok su u okupljenoj masi bili i građani sa malom decom koji su sopstveno nezadovoljstvo sve vreme iskazivali na miran način. Brojni policajci, a posebno misteriozni redari u civilu, nisu se zaustavljali ni kada bi onesposobili demonstranta, koje su bili spremni da vuku po ulici i gaze čizmama po glavi. Gospodin Rebić očigledno smatra da je uobičajeno policijsko postupanje i napad na naše kolege koji su juuče izudarani dok su izveštavali sa protesta.


Subotnja akcija na četiri lokacije: 10 razloga za podršku promenama\nNa četiri lokacije u Zrenjaninu, u centru grada i na tri pijace, aktivisti Građanskog preokreta danas sprovode akciju „10 razloga za podršku promenama“.\nČlanovi Glavnog odbora Građanskog preokreta razgovaraju sa sugrađanima o tome zašto je važno da na predstojećim izborima podrže promene.\nPROČITAJTE JOŠ: Suverenisti održali tribinu u Zrenjaninu i predstavili građanima svoj program\nNa brošuri koju aktivisti tom prilikom dele pobrojano je deset glavnih razloga za promene. Među njima su to što se državna uprava ne ponaša profesionalno i u javnom interesu nego po volji vladajuće partije, što se vrši pritisak na medije, novinare, nevladine organizacije i pojedince sklone kritičkom razmišljanju, što je prema svim relevantnim međunarodnim instancama u Srbiji zabeležen značajan porast korupcije, a pad u oblasti političkih prava i građanskih sloboda.\nGrađanski preokret kao razlog za podršku promenama ističe i to što aktuelna vlast poklanja i uništava prirodna bogatstva, što sklapa štetne aranžmane s kompanijama koje koriste prljave tehnologije i tako ugrožavaju životnu sredinu i zdravlje ljudi.\nMeđu navedenim razlozima je i to što aktuelni predsednik republike uzurpira ovlašćenja koja mu po Ustavu ne pripadaju i što je javna scena zagađena tabloidnošću, neistinama, klevetama i hajkama na neistomišljenike vlasti.\n– Podržavamo političke promene i pozivamo građane da im doprinesu na predstojećim izborima, a po potrebi i vaninstitucionalno, ako vlast pokuša da prekraja rezultate glasanja – rekao je član Glavnog odbora Građanskog preokreta Miljan Vuković.\nOn je zaključio da su promene neophodne ako želimo bolju budućnost za društvo i državu u kojoj živimo.\nTagoviakcija Građanski preokret Izbori Miljan Vuković\nNaši mladi talenti: Odbojkašice Zrenjaninske gimnazije osvojile bronzu\nSarmice od pilećih prsa: Čik uspostavite kontrolu nad apetitom!


Dobitnik Disove nagrade Đorđe Nešić iz Bijelog Brda – Bookvar\nDobitnik Disove nagrade Đorđe Nešić iz Bijelog Brda\nPesnik Đorđe Nešić dobitnik je ovogodišnje Disove nagrade za poeziju, saopštio je danas žiri kojim je predsedavao profesor Beogradskog univerziteta i književni kritičar Radivoje Mikić.\nDisovu nagradu za pesnički opus dodeljuje Gradska Biblioteka i Grad Čačak u okviru pesničke manifestacije “Disovo proleće” koju Biblioteka svake godine organizuje u čast Vladislava Petkovića Disa (1880-1917), rođenog u Zablaću, kod Čačka.\n“Mesto Đorđa Nešića u savremenoj srpskoj književnosti je utoliko osobeno što je on možda jedini uspeo da u pesničkoj formi izrazi osnovne društveno-istorijske okolnosti u kojima se našao srpski narod izvan svoje matične države”, navodi se u obrazloženju žirija.\nĐorđe Nešić rođen je 1957. godine u Bijelom Brdu, kod Osijeka, gde i danas živi, a upravnik je Kulturnog i naučnog centra “Milutin Milanković” u Dalju, u Hrvatskoj.\nU književnost je ušao 1985. godine knjigom “Crv sumnje u jabuci razdora”, i do danas je objavio osam knjiga pesama i ušao u red najboljih savremenih srpskih pesnika.\nZa pesnički opus dobio je Brankovu nagradu, Nagradu Laza Kostić, Nagradu Milan Lalić, Plaketu Sarajevskih večeri poezije, Nagradu Sava Mrkalj, Žičku hrisovulju, Povelju Venac slobode “Radomir Drakulić” za rodoljubivo pesništvo, Zmajevu nagradu, Nagradu Odzivi Filipu Višnjiću i Petrovdanski vijenac.\nDisova nagrada, koja se sastoji od plakete s Disovim likom i 200.000 dinara koje daje Grad Čačak, ovogodišenjem dobitniku biće svečano uručena na završenoj večeri manifestacije “Disovo proleće”, 25. maja u Čačku.\nČITAJTE Letnji pesnički maraton povodom kapitalne Antologije srpskog pesništva objavljene u Americi


Vesti - Čivijaš radio - Page 2\nMilioni ljudi širom Evrope ustali su protiv korona diktature i nametanje vakcinacije. Ovo su do sada najmasovniji protesti, koji su uzdramali Evropu! https://www.youtube.com/watch?v=HnMECBBOsu4Evropa se pobunila Grčka policija morala je...\nKon se ne predaje, ponovo želi da uguši slobodu izbora! Ono što je najvažnije da se vrati težište i pažnja na nevakcinisane. Kada je reč o lekarima koji svakodnevno...\nRUSKI REGNUM: Vučića treba uhapsiti zbog izdaje Kosova!\nRuska agencija Regnum je objavila analizu nedavno održanih pregovora Beograda i Prištine u Briselu. Svoje mišljenje i komentare je dalo više eksperata i poznavaoca političkih prilika u Srbiji. Iz...\nPage 2 of 231 Prev 1 2 3 … 231 Next


Od našeg stalnog dopisnika Podgorica – Epidemiološka situacija u Crnoj Gori i dalje je alarmantna, a kako ne postoje adekvatan lek niti vakcina, jedini način da se s virusom korona izborimo jeste da se očuva socijalna distanca i da ljudi ostanu kod kuće, poručio je direktor Instituta za javno zdravlje Boban Mugoša. „Da su poštovane prve preporuke i da nije bilo odlazaka u inostranstvo kad je epidemija već počela da se širi, u Crnoj Gori bismo danas govorili samo o nekoliko slučajeva, a sada imamo 70, a pod zdravstveno-sanitarnim nadzorom se nalazi 6.258 osoba. Ako bismo primenili svetsku statistiku, da na svakog od ovih 70 ide 90 kontakata koji mogu da obole, dolazimo do nepovoljne računice”, kazao je Mugoša. Dodao je da je epidemiološka situacija „veoma ozbiljna, jer broj\n25.03.2020 u 20:20\nDom je najmanje sigurno mesto za žrtve porodičnog nasilja\nIako su sve sigurne ženske kuće u Beogradu pune žena i dece koja su u njima potražile spas u poslednji čas od nasilnika, njihovi rukovodioci poručuju da su vrata ovih kuća i dalje otvorena za žene koje strepe za svoj život. Kako u razgovoru za naš list poručuje saradnica Sigurne ženske kuće Ana Anđelković, sve žrtve nasilja mogu da se jave na telefon 062 304-560, koji je dostupan 24 časa dnevno i preko koga će dobiti sve informacije o proceduri smeštaja. „Mi ćemo nastaviti da pružamo pomoć svima kojima je potrebna, ali smo u obavezi da zbog epidemije korone preduzmemo sve bezbednosne mere, a to znači da moramo da zaštitimo sve naše korisnice. Zbog toga smo doneli odluku da sve žene koje imaju potrebu da budu smeštene u Sigurnu žensku moraju da donesu potvrdu da su ona i njihova deca\n18.03.2020 u 15:21\nTeško povređen bugarski istraživački novinar\nSofija - Bugarski istraživački novinar napadnut je i sa više teških povreda hospitalizovan u Sofiji, saopštile su vlasti koje taj napad povezuju sa novinarskim radom, javlja AFP. Visoki zvaničnik Ministarstva unutrašnjih poslova Ivailo Angelov rekao je da istraga smatra da je reč o „naručenom napadu, povezanim sa radom” ovog novinara. Glavni urednik nedeljnika 168 časova Slavi Angelov dugogodišnji je istraživački novinar koji se bavi pitanjima kriminala i ugrožavanja životne sredine. Dvojica maskiranih napadača su metalnim šipkama sinoć pretukla novinara ispred njegove kuće, dok je treći napadač snimao napad, objavio je dnevnik 24 časa pozivajući se na izjavu napadnutog novinara. „Napad na Slavija Angelova predstavlja pretnju... svim novinarima u Bugarskoj”, saopštio je bugarski\n16.03.2020 u 19:00\nMala korist od zabrane prilaska žrtvi\nNeumoljiva statistika beleži u januaru ove godine 1.750 slučajeva nasilja u porodici i ti najnoviji podaci Ministarstva pravde pokazuju da su u tri četvrtine slučajeva žrtve bile žene. Službenici ovog ministarstva ističu da je od početka primene Zakona o sprečavanju nasilja u porodici, koji je stupio na snagu 1. juna 2017, do kraja januara ove godine, razmotreno više od 132.600 slučajeva porodičnog nasilja. U istom periodu izrečeno je 46.690 predloga za produženje hitne mere od strane nadležnih tužilaštava, a sudovi su usvojili te predloge u skoro 80 odsto slučajeva. Analizom podataka nadležnih institucija takođe se može videti da se broj podnetih predloga za produženje hitne mere iz godine u godinu povećava. Tako je u trećoj godini primene zakona taj broj za 1.460 predloga veći u\n12.03.2020 u 18:34\nBivši žandarm oslobođen odgovornosti za smrt Ranka Panića\nApelacioni sud u Beogradu pravosnažno je oslobodio nekadašnjeg pripadnika niške žandarmerije Nikicu Ristića od optužbi za nanošenje teških povreda Ranku Paniću tokom protestnog mitinga Srpske radikalne stranke, održanog zbog izručenja Radovana Karadžića Haškom tribunalu 29. jula 2008. godine. Panić je sutradan primljen u Urgentni centar, a 15. avgusta 2008. godine je preminuo. Ovom odlukom, Apelacioni sud je odbio kao neosnovanu žalbu tužioca i potvrdio prvostepenu presudu Višeg suda u Beogradu, jer prema stavu sudova, nije dokazano da je Ristić izvršio krivično delo teške telesne povrede sa smrtnom posledicom za koje je bio optužen. „Osnov za osuđujuću presudu može predstavljati samo takav niz činjenica nesumnjivo utvrđenih na osnovu izvedenih dokaza, koje su čvrsto i logički\n19.01.2021 u 19:36\n19.01.2021 u 19:13\nMasovna imunizacija jedini način da pobedimo koronu\n19.01.2021 u 19:01\n19.01.2021 u 18:47\n19.01.2021 u 18:30


RODA JLS, Radnički 1950 – Sloboda, 76:88 – Lige Košarkaškog saveza Srbije\nUtakmica je protekla u fer i korektnoj igri obe ekipe. Zasluzena pobeda gostujuće ekipe KK Sloboda.\nVukotić Ivica, Čestitam igračima Slobode na zasluzenoj pobedi. Borili su se momci celu utakmicu, igrali timski i ono što ja mislim da je presudilo, a to je naše loše građenje i njihov skok u napadu koji su pretvorili svaki put u poene. Dobro smo otvorili utakmicu, ali smo drugu četvrtinu otvorili sa mnogo promašenih šuteva za tri poena gde su oni uspeli da naprave razliku koju su održavali celu utakmicu.\nAndrija Petrović, Čestitam mojim saigračima na borbi. Njaveći problem je bio u protekciji obruča gde se videlo koliko nam fali saigrač, najbolji skakač lige, koji nije mogao da igra na ovoj utakmici zbog povrede, naravno to nije opravdanje za loše građenje. Takođe smo promašili dosta šuteva za tri poena nasuprot njih koji su u drugom poluvremenu pogodili pet i time uspeli da odbiju naše pokušaje da preokrenemo rezultat.\nMićević Nikola, Čestitam mojim igračima na pobedi i ekipi Radničkog na dobroj borbi. Malo slabije otvaranje utakmice mojih momaka, ali smo dobrom odbranom u drugoj četvrtini uspeli da zaustavimo odličan šut ekipe Radničkog i iskoristimo kontre na najbolji mogući način. Iako nas nije hteo šut u prvom poluvremenu u drugom su se momci malo trgli i počeli da pogađaju, a i bitna stvar jeste što smo non stop napadali skok u napadu i uspeli da sebi obezbedimo ekstra poene iz drugog pokušaja.\nĐorđe Božić, Čestitam mojim saigračima na pobedi. Teško gostovanje sa puno žara, borbe, malo koškanja, ali se sve na kraju zavšilo kako treba. Uspeli smo da dobijemo borbom, dobrom odbranom i sa puno želje, iako nismo bili kompletni maltene sa 9 igrača smo igrali ali smo uspeli timski da odnesemo 2 boda iz Kragujevca. Spremamo se za sledeću utakmicu da probamo kod kuće da uradimo isto što i danas.


Projekat USAID-a i grada Sremska Mitrovica - Sirmiuminfo\nProjekat USAID-a i grada Sremska Mitrovica\nSremska Mitrovica – Projekat za odgovornu vlast Američke agencije za međunarodni razvoj (USAID) i Grad Sremska Mitrovica omogućili su učenicima srednjih škola da, drugu godinu za redom, učestvuju u kreiranju Odluke o budžetu Grada.\nKao i prethodne, učenici će i ove godine imati mogućnost da sami definišu projekte koje smatraju važnim za unapređenje uslova rada i boravka u svojim školama, da glasanjem izaberu najneophodniji projekat koji će biti realizovan u 2022. godini. U projektu učestvuje pet srednjih škola sa teritorije Grada Sremska Mitrovicaisvaka od njih je dostavila svoje predloge za realizaciju u narednoj budžetskoj godini, koje je nakon razmatranja, Gradska uprava za budžet i lokalni ekonomski razvoj i uvrstila u Odluku o budžetu Grada za 2022.godinu.\nDirektorka USAID-ovog Projekta za odgovornu vlast Džeklin Vilijams Bridžers istakla je da joj je izuzetno zadovoljstvo da inicijativa za uključivanje učenika u konsultacije o budžetu zaživela i da će ove godine biti realizovana u osam gradova Srbije uz učešće više od 23 hiljade učenika, da je ova ideja veoma značajna za izgradnju poverenja u demokratske procese, te da su lokalne samouprave time pokazale da su im mišljenje, ideje i predlozi mladih veoma važni.\nLokalna samouprava je prethodne godina u budžetu opredelila sredstva za realizaciju izabranih projekata među kojima su kupovina klima uređaja, nabavka opreme za praktičnu nastavu, nabavka opreme za slobodne aktivnosti učenika, a takav slučaj će biti i u budžetskoj godini koja je pred nama.\nTim povodom gradonačelnica Svetlana Milovanović je istakla sledeće: „Grad Sremska Mitrovica godinama unazad konsultuje građane prilikom donošenja odluke o trošenju novca prikupljenog kroz poreze i druge javne prihode s ciljem da se poboljša kvalitet života u jednoj zajednici.\nPored konsultovanja građana, Grad drugu godinu za redom uključuje đake srednjih škola u proces kreiranja Odluke o budžetu. Prethodne godine đaci iz pet srednjih škola su izabrali pet projekata koji su planirani Odlukom o budžetu za 2021. godinu i koji su uspešno realizovani u tekućoj godini. Oduševljenje kod đaka je prisutno jer su oni ti koji su prepoznali šta je to što nedostaje u školi, zatim definisali projekat i doprineli njegovoj realizaciji. Takođe, i ove godine Grad je odlučio da konsultuje srednjoškolce, koji su već definisali predloge projekata od kojeg će izabrati po jedan koji će se realizovati u 2022. godini.\nCilj je da se kroz ovakve i slične procese poveća i unapredi aktivizam mladih u lokalnoj zajednici i samim tim jača poverenje u demokratske procese neposrednog odlučivanja.“


Njegošev gol najbrži ove sezone u Ligi Evrope\nPogodak koji je postigao Zvezdin vezista i kapiten mlade reprezentacije Srbije Njegoš Petrović u pobedi nad Gentom u 53. sekundi predstavlja najbrži gol ove sezone u Ligi Evrope. Munjevit, precizan šut, prava bomba za svakog golmana, koja je donela našem timu rano vođstvo svakako je nešto što je obeležilo ovo kolo u Ligi Evrope.\nTrijumfovala je Crvena zvezda na gostovanju belgijskom Gentu i došla na korak od “prezimljavanja” u Ligi Evrope. Uz već pomenuti projektil Njegoša Petrovića sa starta meča i “nebeski” skok Nemanje Milunovića naša Zvezda je izvojevala pobedu od 2:0 i pružila navijačima još jedan meč koji će svi dugo pamtiti. Treća vezana pobeda crveno-belih i devet osvojenih bodova svakako je veliki uspeh već sada, ali i po rečima naših igrača sigurno je da Zvezda na ovome neće stati.\nNaravno da Njegoš Petrović nije mogao tek tako da sakrije osmeh sa lica, a sa velikim zadovoljstvom nam je preneo kako se oseća posle gola u Ligi Evrope.\nMladi reprezentativac naše zemlje koji je prošle godine u avgustu pojačao redove crveno-belih već nas je navikao na svoje razore, ali i precizne udarce. Na početku prolećnog dela prošlogodišnjeg šampionata Njegoš Petrović je ponovio golčinu sa preko 30 metara viđenu na pripremama protv Dunajske Strede. Talentovani vezista je opalio projektil koji se zario u u sam rogalj. Od tada, Njegoš je na mnogim mečevima pokazao da mu je udarac sa distance jedna od vrlina, a ovog puta njegov gol je imao i još veću važnost, sudeći da je to njegov prvenac u evropskim mečevima.\nVerujemo da će momak iz Krupnja nastaviti da nam mami osmeh na licima , kao i da će i sledeći put, kada mu se bude „otvorio“ prostor za udarac, ponovo opaliti neodbranjivu bombu za protivničke golmane.


Cinema City - Otvoren poziv za Up to 10,000 Bucks program na Cinema City festivalu\nOtvoren poziv za Up to 10,000 Bucks program na Cinema City festivalu\nFestival Cinema City, koji se održava od 21. do 28. juna u Novom Sadu, u sredu 2. aprila zvanično otvara konkurs za selekciju „Up to 10 000 bucks“. Ovaj autentični program svake godine prikazuje filmove koji su snimljeni budžetom manjim od 10,000 dolara i na taj način podstiče stvaralaštvo niskobudžetnog autorskog filma. Selekcija je takmičarska i okuplja filmove iz celog sveta. Da bi ispunili uslove konkursa, potrebno je da filmovi nisu snimljeni pre 2012. godine, da njihov budžet ne bude veći od 10,000 dolara, dok ograničenja u trajanju, vrsti i žanru nema. Konkurs će biti otvoren do 19. aprila, a svi koji žele da se prijave mogu to da učine putem formulara na sajtu festivala www.cinemacity.org/upto10000/.\nFestival tradicionalno ulogu selektora za ovaj program dodeljuje reditelju filma koji je prethodne godine osvojio Grand Prix za najbolji domaći film. Tako će ove godine filmove birati Srdan Golubović, laureat prošlogodišnjeg festivala, reditelj filma Krugovi.\n“Odlučiti se za poduhvat da se sa malo novca okupi i motiviše ekipa i snimi film je nešto što svi treba da podržavamo i nagrađujemo. Za tako nešto potrebna je hrabrost, a da bi film bio dobar potrebna je kreativnost možda veća nego za visokobudžetni film. Naša publika najbolje zna i prepoznaje kvalitet ovih filmova time što svake godine napuni salu koja odjekuje aplauzima”, poručila je Dina Vuković, koordinatorka ovog programa.\nNagradu IBIS za najbolji film prošle godine osvojio je mladi reditelj Dean Radovanović za film „ Ako ikada jedne noći bilo kad” i time po tradiciji festivala postao član žirija za 2014.


MASKE SA GRBOM REPUBLIKE SRPSKE: Dodik spremio poklon prvačićima | Novosti.RS\nReč je o Dodikovoj donaciji, a maske sa grbom Republike Srpske biće podeljene u nastojanju da se širi svest o potrebi zaštite najmlađih školaraca.\n- Želimo da u vreme epidemije širimo osećaj odgovornosti. Verujemo da će to njima biti interesantno jer se na svim maskama nalazi grb Srpske. Verujem da će ih koristiti za zaštitu svog i zdravlja njihovih roditelja, nastavnika i svih zajedno, rekao je Dodik.\nDirektor Republičke uprave Civilne zaštite Milan Novitović rekao je da je po ideji srpskog člana Predsedništva BiH ova uprava, u saradnji sa "Sana Lineom" iz Kozarske Dubice uspela da uradi zaštitne maske za sve prvačiće.\nOn je naveo Novitović da će 10.000 zaštitnih maski biti dostavljeno za školama za 206 škola prema spisku koji je dostavilo Ministarstvo prosvete i kulture.\n-Maske mogu da se peru, pamučne su i ekološka boja je na njima. Najbitnije je da se i u svesti dece izgradi odgovornost. Ovo je primer da zajedničkim snagama moramo delovati u svim aktivnostima za sprečavanje širenja virusa korona u Srpskoj, naglasio je Novitović.\nU osnovne škole upisano je 9.099 prvačića, a najviše ih je u Osnovnoj školi (OŠ) "Branko Radičević" u Banjaluci, gdje će prvi razred pohađati 239 đaka, dok je u OŠ "Josif Pančić" u Kozici, opština Oštra Luka, upisan samo jedan prvačić.\nMilorad Dodik Republika Srpska maska đaci prvaci


Video, Radni doručak u saradnji sa Republičkim geodetskim zavodom i Banca Intesom\nNaslovna Video Radni doručak u saradnji sa Republičkim ...\nBroj gledanja: 1301\nU prostorijama Srpske asocijacije menadžera 8. oktobra je organizovan radni doručak na temu novog internet sevisa KNWeb - centralizovanog sistema evidencije nepokretnosti i prava nad njima. U prepunoj sali SAM-a, članovi su imali prilike da se upoznaju sa zajedničkim projektom Svetske banke i Vlade Republike Srbije, koji je omogućio da se prvi put u istoriji Srbije evidencija nepokretnosti nalazi na jednom mestu.\nSaša Đurović iz RGZ predstavio je prisutnima kako se koristi internet sevis Катастар непокретности - knweb, koji su to sve raspoloživi podaci o nepokretnostima, načine brze pretrage ovih sveobuhvatnih podataka kao i planove daljeg razvoja ovog servisa. Ovaj servis je dugogodišnji rezultat rada na spajanju tri paralelna sistema evidencije: zemljišno-knjižnog, tapijskog tj. intabulacionog sistema i katastarskog sistema. Pored toga, postojali su delovi gradova kao što su Novi Beograd, Niš, Novi Pazar....koji nisu imali nikakav sistem pravne evidencije, već je ogroman broj nepokretnosti bio neuknjižen i prava neupisana, što je imalo velike posledice za poslovanje pravnih lica u Srbiji. Član SAM-a Predrag Ćatić iz Banca Intese, predstavio je prednosti ovog internet servisa iz ugla korisnika: sistemski postavljenu osnovu za uknjižavanje svih nepokretnosti i upis svih prava na njima, kao i evidenciju nepokretnosti i prava na njima - sve na jednom mestu, u sistemu koji važi za celu teritoriju Srbije jer se skoro 100% katastarskih opština u Srbiji sada se nalaze u ovom sistemu. RGZ je učinio i dodatne napore da omogući korisnicima svojih podataka razne vrste on-line servisa, pa je sada moguće videti sve podatke o nepokretnosti na personalnom računaru korisnika, moguće je videti i orto-foto snimak željene nepokretnosti, njenu skicu i slično. RGZ je pozvao sve vlasnike nepokretnosti, bilo fizička lica ili kompanije, da provere svoje podatke, i da ih dopune (na primer svojim matičnim brojevima i matičnim brojevima svojih kompanija), da bi se postigao što viši nivo preciznosti i ažurnosti podataka. Prisutni su se složili da će ovaj internet servis omogućiti velike uštede vremena i novca svim korisnicima, kao i potencijalnim domaćim i stranim investitorima.\nSagovornik: Predrag Ćatić, direktor sektora pravnih poslova, Banca Intesa


DJED POGINUO NA LICU MJESTA: CIJELI GRAD DAJE KRV ZA DJEVOJČICU POVRIJEĐENU U NESREĆI | Hayat.ba\nDJED POGINUO NA LICU MJESTA: CIJELI GRAD DAJE KRV ZA DJEVOJČICU POVRIJEĐENU U NESREĆI\nVladimiru P. (32), koji se sumnjiči da je u nedjelju izazvao saobraćajnu nesreću u Inđiji u kojoj je stradao Vojin Ćirić (77), a njegova desetogodišnja unuka zadobila teške tjelesne povrede opasne po život, rješenjem sudije Višeg suda u Sremskoj Mitrovici određen je pritvor do 30 dana zbog teškog djela protiv bezbjednosti javnog saobraćaja.\nKako se saznaje iz izvora bliskih istrazi, osumnjičeni nije ni pokušao da se brani pred sudijom jer svi dokazi upućuju na to da je on izazvao nesreću koja se dogodila u nedjelju oko 8.30 časova na jednoj raskrsnici u Ulici kralja Petra u Inđiji.\nOsumnjičeni je vozeći automobil Audi iz pravca Stare Pazove brzinom od oko 150 kilometara na sat ignorisao crveno svjetlo na semaforu i direktno naletio na Renault u kojem su bili desetogodišnja djevojčica i njen deda koji je od siline udarca preminuo na licu mjesta – objašnjava sagovornik Blica.\nKako je rečeno u novosadskom Institutu za zdravstvenu zaštitu djece i omladine, devojčica je i dalje u kritičnom stanju i ljekari se već drugi dan bore da joj spase život jer je u sudaru zadobila izuzetno teške politraumatske povrede glave i stomaka.\nTokom jučerašnjeg dana u prostorijama Crvenog krsta u Inđiji veliki broj mještana skupio se da dobrovoljno da krv u nadi da će pomoći svojoj maloj sugrađanki.\nNAUČNICI TVRDE: SPAVANJE TOKOM DANA POBOLJŠAVA LJUBAVNI ŽIVOT I SMANJUJE STRES\nAdnan Herco - 22/01/2022 19:31 0\nNije laž da su u modernom društvu mnogi od nas uskraćeni za kvalitetan san, tako da dremke nisu na odmet i koriste svima nama.


'Rusija je ozbiljna pretnja'\nIzvor: B92, 20.Okt.2021, 08:38\n"Rusija je ozbiljna pretnja"\nNačelnik štaba odbrane Velike Britanije general Nikolas Karter, izjavio je u Centru za novu američku bezbednost da je Rusija ozbiljna pretnja za zemlju.\nPrema njegovim rečima, posle raspada bipolarnog svetskog sistema, nastupila je era unipolarnog sveta kada je fokus pažnje preusmeren na borbu protiv terorizma. Međutim, sada dolazi vreme multipolarnosti i „doba stalne konkurencije“, istakao je general.\n"Ovde bih spomenuo Rusiju, koja sa našeg gledišta predstavlja >> Pročitaj celu vest na sajtu B92 << ozbiljnu pretnju, i Kinu, koja je za nas hronični sistemski izazov", rekao je Karter. On je skrenuo pažnju na razvoj novih ruskih podmornica što primorava London da reaguje na nove pretnje. "Severni Atlantik je region kojim moramo ozbiljno da se bavimo, uzimajući u obzir ruske podmornice. Nema sumnje da treba da sledimo politiku obuzdavanja“, naglasio je general. Velikoj Britaniji je u martu objavljena nova odbrambena strategija u kojoj je Rusija identifikovana kao velika pretnja. "Rusija je najveća pretnja... Velika Britanija će aktivno reagovati i braniti se od čitavog spektra pretnji koje dolaze iz Rusije“, navodi se u odgovarajućem izveštaju. Ministar spoljnih poslova Rusije Sergej Lavrov izjavio je početkom marta da je stepen odnosa između Moskve i Londona na tački zamrzavanja. Ministar je podsetio da je proteklih godina britanska vlada zadržala oštar antiruski kurs, praćen stalnim povećanjem sankcionog pritiska.\nIzvor: SrbijaDanas.com, 20.Okt.2021\nZbog jedne stvari su posebno uznemireni..Načelnik štaba odbrane Velike Britanije general Nikolas Karter, izjavio je u Centru za novu američku bezbednost da je Rusija ozbiljna pretnja za zemlju...Prema njegovim rečima, posle raspada bipolarnog svetskog sistema, nastupila je era unipolarnog sveta kada...


Radovi na "starom mostu" od četiri do pet miliona evra\n28.05.2012. 17:26h 03.11.2016. 16:46h\nRekonstrukcija obuvata izgradnju pešačke staze, popravku stubova, kao i ležišta iz pravca Beograda, a radovi će biti gotovi do novembra\nBEŠKA - Radovi na rekonstrukciji "starog mosta" preko Dunava kod Beške koštaće između četiri i pet miliona evra, a trebalo bi da budu završeni do novembra, izjavio je ministar infrastrukture i energetike Milutin Mrkonjić.\nOn je prilikom redovnog obilaska radova sa velikom grupom inženjera kazao da je dobro da naša preduzeća rade punim intenzitetom i da ono što se dešava na političkoj sceni ne utiče na realizaciju projekta.\n"Posao ne može da čeka politiku, idemo dalje i radimo", naglasio je Mrkonjić.\nOsim obilaska radova na mostu kod Beške, Mrkonjić je obišao i radove na Žeželjevom mostu u Novom sadu, istakavši da radovi punim kapacitetom svedoče o kontinuiranom radu i ove vlade, ali i naredne.\n"Nema čekanja zbog toga što još nije izabrana vlada. Što se tiče nas ministara iz SPS-a mi smo državotvorna stranka i znamo šta je naša odgovornost. Do zadnjeg momenta ćemo realizovati poslove koje smo započeli i nadam se da ćemo i u novom sazivu nastaviti sa projektom", kazao je Mrkonjić i izrazio nadu da će vlada biti izabrana uskoro.\nMrkonjić je dodao da su svi krediti aktivni, dodavši da su oni do sada već realizovani ili su u fazi realizacije. On je podsetio da je pre nekoliko dana otvoren tender za zadnju deonicu na putu prema Dimitrovgardu, od Čiplika do Pirota, što je, kako je naveo, potvrdilo kvalitet našeg projekta, jer se na njega javilo 15 preduzeća iz sveta, među kojima i četiri domaće kompanije.\nDirektor JP "Putevi Srbije" Zoran Drobnjak kazao je da su sredstva za rekostrukciju starog mosta kod Beške obezbeđna iz kredita Evropske investicione banke. On je dodao da radove izvodi "Alpina" , a podizvođač je "Mostogradnja", kao i da posao mora da se završi do novembra.\nTehnički direktor "Alpine" Zoran Kostić je kazao da ovaj posao osim rekonstrukcije starog mosta uključuje i rekonstrukciju prilaznih saobraćajnica, kao i rekonstrukciju mosta preko kanala Arkanj.\nDirektor "Mostogradnje" Branko Kneževeć je kazao da je prethodno izvršena sanacija starog mosta na donjem delu, posebno na stubovima. Prema njegovim rečima, ostala je samo sanacija kolovoza, diže se kompetna kolovozna trasa, montiraju se nove pešačke ploče, ograda, hidroizalacija.\nSavetnik u Ministarstvu infrasturakure i energetike Dejan Kovačević je kazao da je rekonstrukcija starog mosta počela još pre nekoliko godina, kao i da je most rekonstruisan nekoliko puta ranije.\nOn je dodao da je taj most izuzetno značajan za saobarćaj kao i da je bilo neophopno njegovo zatvaranje radi rekonstrukcije na kolovozu.\nbeškastari mostradovicenaMilutin Mrkonjić


Ove godine kupanje po novim cenama | VAmedia - info portal\n15/05/2017 15/05/2017 Нема коментара на Ove godine kupanje po novim cenama\nKako cene ulaznica za bazen u letnjoj sezoni nisu menjane već sedam godina, UFK Valis poslao je na odobrenje gradonačelniku nove cene karata.\nPočetak tradicionalne letnje sezone kupanja u SRC Petnica i ove godine vezuje se za 1.jun, a po svemu sudeći kupačće će na bazenima dočekati i nove cene ulaznica. „ Već sedam godina nisu menjane cenen karata , a u medjuvremenu sve druge cene su porasle i ovoga puta Upravni odbor ustanove uputio je zahtev gradonačaleniku za odobrenje novih cena karata. U donošenju ove odluke i predloga trudili smo se i i sagledali troškove rada bazena i pokušali da povećanje ne bude preveliko“,kaže direktor UFK Valis Aleksandar Mijailović.\nPo predlogu UO celodnevna ulaznica za razliku od prethodnih godina biće viša za 50 dinara i iznosiće 250 dinara, ulaznica na bazen od 15 sati sa prošlogodišnjih 150 dinara povećana je na 170 dinara, a mesečna karta i celosezonska karta povećane su za 500 dinara , sa prošlogodišnjih 2000 na 2500 dinara i celosezonska sa 4000 na 4500 dinara.\nKako se hza sada najavljuje ulaz za decu do 3 godine i dalje će biti bessplatan, a odluku o predloženim cenama doneće gradonačelnik Slobodan Gvozdenović.


RTV BUGOJNO - Mlade stonoteniserke Bugojna srebrene na Prvenstvu BiH u Tuzli\nMlade stonoteniserke Bugojna srebrene na Prvenstvu BiH u Tuzli\tIstaknuto\nutorak, Feb 16 2016\nMlade igračice STK „Bugojno“ Sara Hamzakadić i Merjem Mešan osvajanjem drugog mjesta ostvarile su veliki uspjeh u konkurenciji subkadetkinja. Bugojanke su sa 3 : 1 savladale ekipu STK „ Spin 2012“ iz Sarajeva, a sa 3 : 0 bile su bolje od vršnjakinja iz sastava STK „Spin“ iz Doboj Istoka. U finalu subkadetkinje STK „Kreka Edelex“ opravdale su ulogu favoritkinja i sa 3 : 0 bile bolje od STK „Bugojno“.\nU konkurenciji subkadeta prvo mjesto suvereno, bez izgubljenog seta, osvojili su mladi igrači Dario Pejić i Vladimir Pandurević iz ekipe STK „Banja Luka“. U finalnom duelu Banjalučani su sa 3 : 0 bili bolji od ekipe STK „Spin“ iz Doboj Istoka. Treće mjesto su podijelile ekipe STK „Novi Grad“ iz Sarajeva i STK „Kreka Edelex“ iz Tuzle. Subkadeti STK „Bugono“ nisu uspjeli proći grupnu fazu takmičenja.\n1. STK "Kreka Edelex" - Tuzla\n2. STK "Bugojno" - Bugojno\n3. STK "Spin 2012" - Sarajevo\n4. STK "Spin" - Doboj Istok\n1. STK "Banja Luka" - Banja Luka\n2. STK "Spin" - Doboj Istok\n3. STK "Novi Grad" - Sarajevo\n3. STK "Kreka Edelex" - Tuzla\nViše iz kategorije: « Bugojno kup 2016\tAladin Kurić bronzani na Državnom juniorskom prvenstvu u Foči »


Konačno postignut dogovor, u srijedu sjednica Savjeta ministara BiH - BIGportal.ba\nKonačno postignut dogovor, u srijedu sjednica Savjeta ministara BiH\n27 Maja, 2019 035\nPredsjedavajući Savjeta ministara BiH u tehničkom mandatu Denis Zvizdić zakazao je za srijedu sjednicu zajedničkog organa izvršne vlasti.\n– Sjednica, čije je održavanje odgođeno zbog nepostojanja kvoruma za rad i odlučivanje na sjednici Savjeta ministara BiH zakazanoj za 21. maj 2019. godine, biće održana u srijedu, 29. maja u 12 sati, u zgradi institucija BiH, sala 1/II – piše u najavi sjednice Savjeta ministara BiH.\nU pozivu na sjednicu navedeno je i da se predsjedavajući Zvizdić o dnevnom redu konsultovao sa svojim zamjenicima Vjekoslavom Bevandom (HDZ BiH) i Mirkom Šarovićem (SDS). Inače, posljednja redovna sjednica Savjeta ministara BiH održana je 4. aprila 2019. godine.\nNa dnevnom redu nalazi se ukupno 60 tačaka među kojima je i Nacrt zakona o zvaničnom vremenu u BiH, Prijedlog odluke o dopuni tarife administrativnih taksi, Prijedlog odluke o utvrđivanju visine osnovice za obračun plata u diplomatsko-konzularnim predstavništvima BiH 2019. godine i Prijedlog odluke o ovlaštenim tijelima za ocjenjivanje usaglašenosti za proizvode za zaštićene oznake porijekla, zaštićene oznake geografskog porijekla i garantovano tradicionalnog specijaliteta.\nMinistri BiH trebali bi razmatrati i Prijedlog odluke o izuzeću od primjene odredbi Zakona o javnim nabavkama, Prijedlog migracionog profila BiH za 2018. godinu, Informaciju o aktivnostima koje se poduzimaju na projektu “Izgradnja autoceste/brze ceste Sarajevo – Beograd – Sarajevo” i Izvještaj o radu Savjeta ministara BiH za 2018. godinu.\nProšle sedmice nije održana sjednica Savjeta ministara BiH jer se na njoj nije pojavio nijedan ministar iz reda hrvatskog naroda, odnosno iz HDZ-a BiH. Ministar bezbjednosti BiH Dragan Mektić nakon otkazivanja sjednice otvoreno je optužio HDZ BiH i SNSD da namjerno blokiraju rad državnih institucija.\nIsti dan oglasio se i ministar finansija i trezora BiH Vjekoslav Bevanda (HDZ BiH) koji je ocijenio netačnim Mektićeve navode ističući da na sjednicu Savjeta ministara BiH nije došao jer on nije “ministar koji se može spremiti za sjednicu ako mu se dostave materijali za 72 tačke u roku kraćem od 24 sata”.\nSplav počeo da tone tokom maturske žurke\nKarmelo Entoni ide na Novi Zeland?\n“Nije vreme za popuštanje mjera”\nTrideset rupa kod Petrinje, najveća u selu Mečenčani\nD 10 Januara, 2021 10 Januara, 2021\nSaša Matić o godini tuge: Pristao bih da ne pjevam i narednih pet dočeka, samo da se oni vrate\nV.R. 2 Januara, 2021 2 Januara, 2021\nSituacija eskalira: Policija hapsi demonstrante, najavljeni masovni skupovi\nZemljotres pogodio ostrvo Samos\nLovačke šnicle koje osvajaju na prvi zalogaj\nBanjalučanka osvojila sedmo mjesto na Svjetskom prvenstvu frizera\nĐoković na otvaranju FIS Kupa Jahorina 2021\nŠvedska “pregazila” Ruse, Francuzi maksimalni do četvrtfinala\n“Vakcina štiti od težih oblika korone”: Šeranić poručio da je u planu otvaranje različitih VAKCINALNIH PUNKTOVA\nPreminuo Predrag Marić od posljedica virusa korona\nPooštrene mjere u Austriji\nBjesne požari na jugoistoku Australije\nNovi zemljotres kod Petrinje magnitude 3,4 stepena po Rihteru\nZeljković: Britanski soj virusa doći će i u Srpsku, ako već nije\nNeredi u Holandiji, demonstranti zapali laboratoriju za testiranje


Brnabić o napadu radikala na Zoranu Mihajlović: To se ne može ni komentarisati, pa nema potrebe da posebno reagujem (VIDEO) | Insajder\nBrnabić o napadu radikala na Zoranu Mihajlović: To se ne može ni komentarisati, pa nema potrebe da posebno reagujem (VIDEO)\nPremijerka Ana Brnabić je, odgovarajući na pitanje Insajdera zašto nije reagovala na napad radikala na članicu njene vlade Zoranu Mihajlović, rekla da je jasno da se to osuđuje i da zato nije osećala potrebu da lično reaguje.\n„Mislim da je to nedopustivo. Ako treba u ovom trenutku da reagujem - apsolutno mislim da je to nedopustivo. Mislim da je to napad koji se ne da ni komentarisati, tako da nema potrebe posebno da reagujem na to“, odgovorila je premijerka.\nNa opasku da su radikali, između ostalog, optužili Zoranu Mihajlović da je špijun, premijerka je rekla da je o tome već odgovarala na njihova pitanja u Skupštini.\nFabrici: Evropa zabrinuta zbog promocije Šešeljeve knjige\nOdgovarajući na pitanja novinara, šef Delegacije EU u Srbiji Sem Fabrici rekao je da je Evropa izrazila brigu zbog promocije knjige Vojislava Šešelja kojim se negira genocid u Skupštini.\n„Mislim da u demokratskoj državi nema mesta za ponovno pisanje priče koja slavi genocid, posebno nema mesta za fizički napad na nevladine organizacije koje uvek rade težak posao. Mislim da su oni heroji demokratije. Moramo da zadržimo integritet u njihovoj nezavisnosti“ , istakao je Fabrici.\n„Radikali su meni postavljali ta pitanja oko toga i ne samo za potpredsednicu Vlade ministarku Mihajlović nego na druge članove mog kabineta. Dakle, apsolutno ne postoji nijedan jedini, ma ne dokaz – insinuacija, da je neko ko je član Vlade RS u ovom trenutku umešan u bilo kakve špijunske afere, to su gluposti i neću na to da odgovaram“, istakla je Ana Brnabić.\nPodsetimo, na sednici Skupštine Srbije nedavno je došlo do incidenta između poslanika Srpske radikalne stranke (SRS) i ministarke građevinarstva, saobraćaja i infrastrukture Zorane Mihajlović, zbog kojeg je Skupština dva puta prekidala rad.\nPrva pauza od deset minuta proglašena je posle oštrog sukoba poslanice SRS Vjerice Radete i ministarke Mihajlović, a nakon što je jedna od članica ministarskog kabineta za vreme govora poslanika, pokazala odštampani papir na kojem piše "radikalska laž". Radeta je tražila od predsedavajućeg da ih izbaci iz sale, posle čega je određena pauza.\nSukob je počeo kada se Radeta u toku obraćanja ministarki obratila rečima: "Kako vas nije sramota lopužo lopovska!" Mihajlović je uzvratila da radikali "danima lažu", da su nevaspitani, i da je "sve laž što kažu već danima, mesecima i godinama".\nPosle deset minuta sednica ponovo nije mogla biti nastavljena jer su predstavnici Ministarstva nastavili da drže transparent, dok je poslanik SRS Milorad Mirčić rekao da je zbog toga što je ministarka "poznata po tome da troši državne pare na lične stvari", ta stranka "pripremila poklon".\nMirčić je tada otpakovao ženski donji veš koji je označio kao „poklon za ministarku“, nakon čega je dobio opomenu predsedavajućeg sednicom. Još dve opomene dobila je i poslanica SRS Ružica Nikolić koja je i pored zabrane prišla ministarki i donela joj "poklon".


Kragujevac: FILUM kao podstanar - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Kragujevac: FILUM kao podstanar\nKragujevac: FILUM kao podstanar\nnedelja, 20 mart 2011 09:54\nKragujevac -- Filološko-umetnički fakultet u Kragujevcu, koji obeležava devet godina rada, nastavu organizuje na sedam lokacija, udaljenih i po nekoliko kilometara.\nPravni i Mašinski fakultet, Druga kragujevačka gimnazija, Muzička i tri osnovne škole – lokacije su na kojima studenti kragujevačkog FILUM-a prate nastavu.\nI pored obećanja da će studenti bar okončati školovanje u zgradi fakulteta, tri nagrađena idejna projekta i spremne građevinske dokumentacije za izgradnju, rešenje ovog problema i dalje je na dugom štapu.\nIako uglavnom nisu želeli da govore za B92, studenti komentarišu da ima dana kada na predavanja i vežbe moraju da idu s kraja na kraj grada. Oni koji ne šetaju, pak, žale se na lošu organizaciju nastave.\nDekan najmlađeg kragujevačkog fakulteta Slobodan Štetić kaže da je upravo zahvaljujući petogodišnjim ugovorima sa obrazovnim ustanovama u kojima zakupljuje prostor FILUM dobio akreditaciju za osnovne i postdiplomske studije. Prema njegovim rečima, tih 5.500 kvadrata fakultet mesečno košta gotovo milion dinara.\n"I Mašinski i Pravni fakultet imaju svoje planove razvoja, tako da može da se desi da u jednom trenutku kažu - bili ste kod nas deset godina, ali mi sad hoćemo nove odseke, nove grupe, a vi morate da se snađete. U tom trenutku studenti Filološko-umetničkog fakulteta su na ulici", kaže Štetić.\nGrad Kragujevac FILUM-u je obezbedio lokaciju u okviru Univerziteta i glavni projekat za zgradu površine 8.000 kvadrata. Međutim, fakultet u ovom trenutku nema novca ni za uknjižbu parcele, koja bi ga, kako saznajemo, koštala oko 10 miliona dinara, a kamoli za investiciju vrednu 3,5 miliona evra.\n"Novca nema, nema ga godinama. Mi smo pokušavali kod NIP-a, kod Ministarstva prosvete. Mi razumemo situaciju što se tiče Ministarstva prosvete, oni jednostavno nemaju. Meni nije jasno ni plate kako primamo redovno", kaže Štetić.


Brisel pozitivno ocenjuje zaštitu konkurencije u Srbiji\nBiznis Autor:Beta13. apr. 201821:54 > 21:58\nPredsednik Komisije za zaštitu konkurencije Miloje Obradović razgovarao je sa šefom Delegacije Evropske unije u Srbiji Semom Fabricijem o aktivnostima Komisije na unapređenju privrednog ambijenta u Srbiji.\nNa sastanku je istaknuto da je politika zaštite konkurencije u Srbiji, a posebno rad Komisije za zaštitu konkurencije, do sada administracija u Briselu pozitivno ocenjivala, a Obradović je izrazio očekivanje da će i u ovogodišnjem Izveštaju Evropske komisije o napretku, Komisija biti prepoznata kao deo srpske administracije čiji je rad najviše usaglašen sa pravnim tekovinama EU.\nKako je navedeno u saopštenju Komisije, Fabrici je u razgovoru podržao napore Komisije za zaštitu konkurencije na obezbedjivanju ravnopravnih uslova za sve učesnike na tržištu i istakao važnost, kako dalje edukacije o politici konkurencije na tržištu Srbije, tako i daljeg unapređenja rada Komisije.\nEvropska unijaKomisija za zaštitu konkurencijeSem Fabrici


SAD poslale nosač aviona na Bliski istok - Kazaljka\nNaslovna/Novo/Globus/SAD poslale nosač aviona na Bliski istok\nVršilac dužnosti američkog ministra odbrane Patrick Shanahan izjavio je da je odobrio slanje grupe brodova na čelu s nosačem aviona i bombardera na područje Bliskog istoka zbog “kredibilne prijetnje iranskog režima”.\n“Ovaj korak predstavlja logično preraspoređivanje snaga kao odgovor na nagovještaje kredibilne prijetnje snaga iranskog režima”, naveo je Shanahan na Twitteru, a prenosi AA.\nIstakao je da Washington ponovo poziva Teheran da prestane s provokacijama.\n“Smatrat ćemo iranski režim odgovornim za bilo koji napad na američke snage ili naše interese na tom području”, dodao je Shanahan.\n“Sjedinjene Američke Države ne izazivaju rat s iranskim režimom, ali potpuno smo spremni odgovoriti na bilo koji napad iranske Revolucionarne garde ili regularnih iranskih snaga”, poručio je Bolton u saopćenju.\nKupovina S-400 suvereno pravo Turske\nSnage Assadovog režima izvele napade na Idlib: Poginulo 15 civila


RTS :: Na suđenju za ubistvo Ćuruvije zatraženo izuzeće tužioca\nHronika Na suđenju za ubistvo Ćuruvije zatraženo izuzeće tužioca\nutorak, 25. sep 2018, 12:56 -> 14:47\nOdbrana optuženih za ubistvo novinara Slavka Ćuruvije zatražila je izuzeće postupajućeg tužioca u tom procesu Milenka Mandića, kako bi mogao da bude saslušan kao svedok u tom postupku. Zbog toga je suđenje odloženo za sutra, odnosno dok se ne donese odluka o zahtevu odbrane. Prethodno je na današnjem suđenju ispitan jedan svedok.\nBranilac optuženih, nekadašnjih pripadnika Resora državne bezbednosti, Zora Dobričanin Nikodinović pojasnila je da saslušanje zamenika tužioca traži pošto je pred sudskim većem kao dokaz izveden dopis od 3. septembra 2010, a koji je Mandić poslao BIA i u kom se navodi da im dostavlja USB sa telefonskim komunikacijama iz aprila 1999, navodno pribavljen tokom istrage o ubistvu Ćuruvije.\n"Mi ne znamo šta se nalazi na tom USB, ali nas zanima ko je, kako i kada, i po čijem nalogu napravio pomenuti USB, bez odobrenja istražnog sudije", rekla je Zora Dobričanin Nikodinović.\nNapominjući da Ustav Srbije precizno definiše nepovredivost slobode komunikacije građana, ona je ukazala da je po procesnom zakonu koji je važio u to vreme, ovakvu naredbu mogao da da samo istražni sudija.\n"Iz tog razloga nas zanima ko je bez odobrenja istražnog sudije pribavio podatke o komunikaciji građana i dostavio ih BIA. Zbog toga tražimo da se pregleda USB i sasluša zamenik tužioca", izjavila je advokatica, ukazujući da tužilac može da bude saslušan, samo ukoliko bude prihvaćeno njegovo izuzeće – da više ne postupa u tom predmetu.\nPrethodno, pred sudskim većem saslušan je radnik BIA Dejan Jablanović, koji je sa pripadnicima MUP-a učestvovao u pisanju izveštaja o telefonskim komunikacijama i analizi baznih stanica optuženih u vreme ubistva Slavka Ćuruvije.\nPotvrdio je da je ovaj izveštaj sačinjen 13 godina posle likvidacije, tek 2012. godine.\nZa ubistvo Ćuruvije optuženi su nekadašnji šef DB-a Radomir Marković, tadašnji šef beogradskog centra DB-a Milan Radonjić i pripadnik tog centra Ratko Romić, kao i Miroslav Kurak, kome se zbog bekstva sudi u odsustvu.


You are here:Activities||Democracy and participation||Civil Society in Action for Dialogue and Partnership||JAVNI POZIV ZA DOSTAVLJANJE PISANIH PRILOGA: OPŠTINSKI SPORAZUMI O SARADNJI SA CIVILNIM SEKTOROM U BIH - OD MEMORANDUMA RAZUMIJEVANJA DO LOKALNE PRAKSE\n“Civilno društvo u akciji za dijalog i partnerstvo” je dvogodišnji projekat koji ima za cilj da pomogne u osnaživanju demokratske uloge NVO-a u unapređivanju učešća građana u lokalnim politikama/donošenju odluka kroz promovisanje efikasne implementacije opštinskih sporazuma o saradnji i sektorskih Nvo-a na teritoriji Bosne i Hercegovine.\n• Podrška unapređenju organizacijskih i upravljačkih kapaciteta nevladinih organizacija koje su uključene u promociju demokratskog upravljanja na lokalnom nivou;\n• Podrška lokalnim inicijativama koje promovišu demokratske potencijale organizacija civilnog društva i njihovu ulogu u dobrom lokalnom upravljanju;\n• Podsticaj umrežavanju sektorskih nevladinih organizacija na lokalnom i regionalnom nivou u Bosni i Hercegovini;\n• Unapređenje informisanosti i jačanju svijesti javnosti o evropskim standardima dobrog upravljanja i učešća građana u odlučivanju;\n• Podsticaj unapređenju međusektorske saradnje organizacija civilnog društva i lokalnih vlasti u Bosni i Hercegovini kao i umrežavanju sa partnerima u drugim IPA zemljama i zemljama članicama Evropske unije.\nLokalne organizacije civilnog društva koje učestvuju u akcijama zagovaranja i implementacije opštinskih sporazuma o saradnji, lokalne istraživačke grupe, te eksperti iz oblasti lokalne samouprave pozivaju se da dostave svoje pisane radove.\nRadovi bi trebali da se tematski uklope u sljedeće kategorije koje se podudaraju sa glavnim poglavljima publikacije koja će biti objavljena u okviru ovog projekta, te sa tematskim radionicama završne konferencije. Odabrani radovi će biti objavljeni i prezentirani na međunarodnoj konferenciji koja će se održati u Mostaru u proljeće 2013. godine.\nGlavna poglavlja publikacije/tematske radionice konferencije su:\n1. Efikasan i odgovarajući radni učinak/pružanje usluga lokalne samouprave u saradnji sa lokalnim civilnim društvom: izazovi i perspektive demokratskog učešća na lokalnom nivou u Bosni i Hercegovini;\n2. Implementacija opštinskih sporazuma o saradnji—od memoranduma razumijevanja do lokalne prakse (pristup studija slučaja);\n3. Uloga organizacija civilnog društva i njihovo sektorsko umrežavanje u procesu demokratske reforme ka evropskoj integraciji BiH.\nPosebna pažnja će se posvetiti implementaciji opštinskih sporazuma u oblastima demokratskog upravljanja i učešća u donošenju odluka, razvoju lokalne zajednice, osnaživanju mladih i žena, te poboljšanja u zaštiti okoliša.\nAutori odabranih (tj. objavljenih) radova će biti pozvani da učestvuju u završnoj konferenciji u Mostaru (u proljeće 2013.), te će im biti isplaćena novčana naknada.\nZa sve ostale informacije molimo da kontaktirate sljedeće partnere u projektu:\nMore in this category: « Civil society in action for dialogue and partnership training seminar on capacity building for local CSOS.\tPublic debate on cooperation between the authorities and NGO sector organised by LDA Zavidovici »


Vidović: Milion KM za rekonstrukciju Višegradske banje - Akta.ba\nĐurević je zahvalio Vladi Republike Srpske za razumijevanje i ulaganje u Višegradsku banju.\n20.10.2020. 07:51 / Izvor: SRNA\nMinistrica finansija Republike Srpske Zora Vidović izjavila je jučer u Višegradu da će Vlada Srpske iduće sedmice uplatiti milion KM za rekonstrukciju Višegradske banje, dok će preostala dva miliona KM biti uplaćena naredne godine.\nVidovićeva je, nakon sastanka sa načelnikom opštine Višegrad Mladenom Đurevićem i poslanikom u Narodnoj skupštini Republike Srpske Perom Petrovićem, rekla da će Višegradska banja imati veliki efekat na rast bruto društvenog proizvoda jer je to oblik turizma koji sve više dolazi do izražaja.\n"Rukovodstvo opštine je vrlo odgovorno, ozbiljno rade, imaju dosta projekata spremnih za realizaciju. Sinergija Vlade Republike Srpske i opštine Višegrad je konstantna i daje rezultate", istakla je Vidovićeva.\nOna je izrazila zadovoljstvo zbog stabilizacije budžeta u Višegradu i navela da opština redovno izmiruje obaveze, te da su likvidni.\n"To je važno za sve građane i važno da se održi sistem u svakoj lokalnoj zajednici. Višegrad je mjesto u koje svi žele da dođu, da vide Andrićgrad i sve ostalo što je urađeno u prethodnom periodu. Višegrad je, u odnosu na nekoliko godina unazad, neprepoznatljiv", rekla je Vidovićeva.\n"Opština kao osnivač ustanove nije bila u mogućnosti da sama ulaže i nadam se da ćemo već naredne godine imati vidljive rezultate. Sredstva će biti uložena u rekonstrukciju i završetak započetih građevinskih radova na objektu. Vjerujemo da ćemo uspjeti da banju dovedemo u položaj koji zaslužuje. Dobiće nove kapacitete i za goste, a i za pacijente koji dolaze za medicinske usluge", rekao je Đurević.\nOn je naveo da je razgovarano o realizovanim projektima, onima koji su u toku, a i projektima koji su planirani za naredni period.\n"Razgovarali smo o izgradnji zgrade za socijalne kategorije za 40 korisnika, o zgradi za boračke kategorije koja je završena. Vlada je u prošloj godini dodijelila i 200.000 KM za put prema Miloševićima. To je projekat koji smo u saradnji sa Vladom i opštinom Rogatica priveli kraju, tako da se sada do kompleksa Stari Brod može doći autom", istakao je Đurević.\nPoslanik u Narodnoj skupštini Pero Petrović zahvalio je ministru finansija i Vladi Republike Srpske za sve projekte koji su podržali u Višegradu.\n"Na sljedećoj sjednici Vlade će biti donesena odluka i sredstva će biti na računu Višegradske banje. Sa tim sredstvima će biti urađeno 16 novih apartmana i to je za završetak radova na četvrtom spratu. Ovaj projekat je izuzetno značajan ne samo za Višegrad, već i za regiju", naglasio je Petrović.\nOn je rekao da je konstatovano da je budžet opštine stabilan i da se sve obaveze na vrijeme izvršavaju.\nĐurević, Petrović i Vidović su nakon sastanka u opštini Višegrad, posjetili Rehabilitacioni centar "Vilina vlas", gdje su se sastali sa direktorom ove ustanove Dušanom Bukvić.\nBukvićeva je zahvalila za današnju posjetu ovoj ustanovi, te dodala da su duži period radili na projektima da bi oplemenili centar.\n"Na našu veliku radost krenućemo u realizaciju prioriteta, a to je četvrti sprat da bismo proširili smještajne kapacitete, ukrovili ustanovu i uredili njenu spoljašnost. Imamo i projekat otvorenog bazena, kao i rekonstrukciju stare banje i medicinskog bloka", navela je Bukvićeva.\n#rekonstrukcija Višegradske banje


Albert Ajnštajn je možda najveći naučnik svih vremena. Dobitnik je Nobelove nagrade jer je rešio zagonetku fotoelektričnih efekata i predložio opštu teoriju relativiteta. Umro je 18. aprila 1955. godine, u 76 godini. Ovaj naučnik, koji je bio utemeljivač moderne fizike i znatno je uticao na menjanje mišljenja čovečanstva o prostoru, vremenu, masi i energiji bio je opsednut jajima. Ovo su zabavne i neverovatne činjenice o čuvenom geniju.


Rusi ostaju u Siriji: Počinju specijalne operacije — teroristi briju brade - 25.10.2017, Sputnik Srbija\nKoliko je ostalo do kraja rata u Siriji? Kakva je dalja sudbina te zemlje, a kakva njenog lidera Bašara el Asada? Da li će ruska vojska ostati u tom delu sveta i... 25.10.2017, Sputnik Srbija\n16:40 25.10.2017 (Osveženo: 17:12 25.10.2017)\n© AFP 2022 / Louai BesharaRuski helikpter Mi-24 u Siriji,\nKoliko je ostalo do kraja rata u Siriji? Kakva je dalja sudbina te zemlje, a kakva njenog lidera Bašara el Asada? Da li će ruska vojska ostati u tom delu sveta i posle pobede nad terorizmom? Kakve će poteze povlačiti SAD i drugi igrači na Bliskom istoku?\nTo su samo neka od pitanja koja su se nametnula nakon što je ruski ministar odbrane Sergej Šojgu obelodanio da DAEŠ drži pod kontrolom manje od pet odsto teritorije u Siriji i nagovestio da se bliži kraj ratu u toj zemlji.\n24 Oktobar 2017, 20:23\nAnalitičari naglašavaju da je konačna pobeda nad teroristima „pitanje dana i nedelje“, ali upozoravaju da se borbe u Siriji na tome neće završiti.\nIgrača je mnogo: teroristi, Kurdi, zapadna koalicija, Izrael, Saudijska Arabija sa Katarom, Turska, Jordan… I svi oni se bore za svoje interese. Stoga se pitanje o povlačenju ruske Vazdušno-kosmičke vojske uopšte ne razmatra, tim pre što Rusija i Sirija imaju potpisan sporazum koji podrazumeva razmeštanje ruskih aviona na delu aerodroma Hmejmim, a takođe i sporazum o proširenju teritorije i modernizaciji ruske vojne pomorske baze u sirijskoj luci „Tartus“ u narednih 49 godina.\nVojni eksperti ističu da će u Siriji ostati i ruska vojna policija, jer će upravo ona biti potrebna u mirovnim operacijama i kontroli oslobođenih teritorija.\nPodsetimo, Šojgu je, predstavljajući uspeh ruske vojne operacije u Siriji, na sastanku ministara odbrane zemalja jugoistočne Azije, rekao da je pre početka ruske vazdušne operacije, krajem 2015. godine, više od 70 odsto te zemlje bilo u rukama terorista i naveo da je za ove dve godine u toj zemlji oslobođeno 998 gradova i naselja, a da je eliminisana većina militanata. Prema njegovim rečima, više od 1,12 miliona ljudi vratilo se svojim kućama, a samo ove godine vratilo se 660.000 ljudi.\nOn je dodao da je kao rezultat rada Ruskog centra za pomirenje zaraćenih strana 2.500 naselja širom zemlje pristupilo procesu pomirenja.\nŠojgu je takođe rekao i da je od početka operacije ruska avijacija uništila 948 kampova za obuku terorista, 666 fabrika za proizvodnju municije, a takođe i 1.500 jedinica vojne tehnike terorista.\nRuski ministar je naglasio da je u Siriji skoro potpuno prekinut proces prodaje nafte sa teritorije pod kontrolom islamista, čime je presečen njihov glavni izvor finansiranja i ocenio je da je to imalo ključnu ulogu za uspeh vojne operacije.\n„Do 2015. godine Islamska država je zarađivala oko tri milijarde dolara godišnje od prodaje nafte u Siriji, do deset miliona dolara dnevno u nekim periodima. Danas je finansijska podrška toj organizaciji sa sirijske teritorije skoro potpuno prekinuta“, izjavio je Šojgu.\nVojni eksperti ocenjuju da je konačna pobeda nad DAEŠ-om blizu, ali da se borba protiv terorista u Siriji neće na tome završiti.\n„Želim da verujem da je danas problem terorizma u Siriji praktično rešen. Ostale su, nadam se, nedelje, a ne meseci da se to pitanje definitivno zatvori. Međutim, ostaje drugi ozbiljan problem, a to su one snage koje su podržavale DAEŠ, konkretno Džebhat el Nusra i drugi militantni odredi, koji destabilizuju situaciju i na taj način remete proces prelaska na političko rešavanje situacije u Siriji“, smatra ruski vojni ekspert Vladimir Bogatirjov.\n19 Oktobar 2017, 20:27\nPredsednik komiteta Državne dume za odbranu Vladimir Šamanov navodi da posle završetka vojne operacije u Siriji predstoji period sprovođenja specijalnih operacija.\nGovoreći o teroristima, on je upozorio da će mnogi od njih „obrijati brade“ i pokušati da se infiltriraju u lokalne organe vlasti.\nŠamanov je istakao da u Siriji, svi osim Rusije, gledaju samo svoje interese. Prema njegovim rečima, jedan od ključnih problema jeste taj što se niko osim ruske strane ne bavi pružanjem humanitarne pomoći.\nAnalitičari ističu da je Šamanov „apsolutno upravu“, jer on, kao iskusan general i bivši komandant Vazdušno-desantnih snaga Rusije, zna da okončanje vojnih operacija ne znači završetak procesa uspostavljanja reda i mira i vraćanja stabilnosti u Siriju.\n„Vojna pobeda nad teroristima pomaže da se suzi krug problema u Siriji, ali to ne znači da će odmah nastupiti mir i stabilnost. Borba raznih političkih snaga traži neko opšte nacionalno rešenje, političke reforme i dalje korake za poboljšanje jedinstva društva, koji uključuju i ozbiljan rad sa izbeglicama, odnosno stvaranje uslova za njihov povratak. Situaciju otežava to što se samo Rusija tamo nalazi na zakonskim osnovama, dok Amerikanci imaju puno baza u Siriji, a ima mnogo i turske vojske. Amerikanci i Turci su željni da sačuvaju kontrolu nad određenim delovima Sirije, što se ne može dopustiti“, kaže za Sputnjik Sergej Baburin, predsednik Ruskog komiteta solidarnosti sa narodima Libije i Sirije i bivši zamenik predsednika Ruske Dume.\n11 Oktobar 2017, 16:25\nSirijski Kurdi, smatra ekspert, planiraju da žive u sastavu Sirije, ali je problem u tome što spoljne sile pokušavaju da ih ubede da to nije dobar izbor, kao što pokušavaju da ubede i Teheran da mu Asad nije potreban, već „braća muslimani i islamski režim u Siriji“.\nPlan Vašingtona da svrgne Asada nije uspeo, a stav Moskve o tom pitanju je poznat, o sudbini svog lidera treba da odlučuje sirijski narod.\nMeđutim, ekspert smatra da je Asad „pobednik u ovom ratu“ i da tu činjenicu sve strane treba da imaju na umu.\n„Sretao sam se sa političarima koji podržavaju Asada i sa umerenim liderima koji su protiv njega. Ako je odlazak Asada sa mesta predsednika preduslov za normalizaciju situacije, onda to nije nikakva normalizacija, niti kompromis. Svima treba da bude jasno da je Asad pobednik u borbi sa agresorom, odnosno DAEŠ-om, a to znači da njegove interese moraju da uzmu u obzir i Rusi, i Amerikanci, i Iranci i Turci. Nadam se takođe da Asad i njegov tim shvataju da i sa njihove strane moraju biti napravljeni određeni koraci, pre svega usmereni na formiranje Parlamenta u kome će biti više stranaka nego ranije, i Vlade, koja će uzimati u obzir stavove većeg dela društva, nego što je to bilo ranije“, kaže Baburin.\nAnalitičari predviđaju da sada u Siriji predstoji borba za resurse, pre svega za sirijsku naftu.\n„Amerikanci ne kriju da drže sever Sirije kako bi kontrolisali tranzit nafte. To je vrlo drsko i potrebno je objasniti im da se svetska politika ne vodi na takav način. Nadam se da će Rusija pomoću političkih instrumenata uspeti to da objasni SAD i tada će sve proći bez tenzija i napetosti. Međutim, ako ne mogu da shvate na takav način, bojim se da je pogoršanje situacije — političko i vojno — neizbežno“, zaključio je Baburin.\nEksperti ističu da gas i nafta, koji se proizvode u Siriji, ne samo da imaju veliki izvozni potencijal, nego su pre svega neophodni za obnavljanje same Sirije nakon završetka rata. Drugim rečima, resursi će igrati važnu ulogu — ko bude kontrolisao te resurse, taj će u velikoj meri učestvovati i u donošenju važnih odluka o političkoj budućnosti zemlje.


5 minuta sa... Igorom Novakovićem - Javni servis\n5 minuta sa… Igorom Novakovićem\nUpozorenje o američkim sankcijama Srbiji nije bezazleno, bez obzira na sva ubeđivanja vlasti da je ovaj scenario nemoguć. Zato u razgovoru sa Igorom Novakovićem, direktorom istraživanja Centra za međunarodne i bezbednosne poslove (ISAC), tragamo za istinom o vojnoj vežbi “Slovenski štit”, koja izaziva pozornost Amerikanaca, krijući odgovore na sva pitanja koja ovih dana postavljaju građani Srbije pokušavajući da dokuče zašto bi nam SAD uvele sankcije?\nUpozoravajući na ovu mogućnost, američki zvaničnik Metju Palmer će pomenuti dopremanje raketnih sistema S-400 i Pancir-S1 u Srbiju na pomenutu vojnu vežbu. Nešto kasnije najavljeno je da će Beograd od Moskve kupiti sistem Pancir-S1, da bi potom u Beograd stigao direktor Stejt departmenta zadužen za sankcije Rusiji Tomas Zarzecki. Državni vrh Srbije tvrdi da je njegova poseta bila unapred planirana i rutinska, ali oni koji o međunarodnim odnosima znaju više od prosečnog konzumenta vladinih saopštenja u svemu pomenutom nalaze mnogo više od pukih podudarnosti.\nZato od Novakovića na početku razgovora tražimo da nam objasni vezu između pomenutih raketnih sistema i pretnji Amerike. Jesu li sankcije uopšte u igri i pod kojim uslovima?\nPozornost inostrane javnosti izazvala je vežba “Slovenski štit”, pošto su, između ostalog, u Srbiju preneta oružja čiji su proizvođači na listi američkog Zakona o suprotstavljanju američkim suparnicima kroz sankcije (CAATSA). I S-400 i Pancir-S1, odnosno kompanije koje su za njihovu proizvodnju vezane. Dakle, ukoliko dođe do kupovine Pancir-S1, moguće je da se određeni pojedinci ili entiteti iz Srbije nađu takođe pod sankcijama, mada je to verovatno na dugom štapu.\nKad kažete entiteti i pojedinci, na šta, odnosno na koga mislite?\nTo mogu biti pojedine kompanije ili pojedini delovi državnog sistema, kao u slučaju Rusije ili Kine.\nVezano za objašnjenje procedura, moramo pomenuti i dolazak Zarzeckog u Srbiju, za koga će Dačić reći da je u rutinskoj poseti, dok će strani mediji preneti da je razgovarano upravo o ruskom naoružanju u Srbiji. Šta je verovatnije i kakva je procedura uvođenja sankcija, što je posao ovog američkog nameštenika da oceni za potrebno?\nAdministracija SAD pravi preliminarnu listu osoba i entiteta za koje se razmatra treba li da potpadnu pod sekundarne sankcije. Potom se šalje ministarstvu finansija, koje pravi konačnu listu, koja se potom šalje Kongresu. Sankcije su, na primer, uvedene septembra 2018. kineskom Depatmanu za razvoj opreme Centralne vojne komisije upravo zbog kupovine aviona, kao i S-400 od Rusije. Sa druge strane, sankcije nisu uvedene Indiji, koja je iste godine takođe kupila S-400, što sugeriše da primena sankcija nije automatska, da je to jedan dugotrajan proces i da one moraju da služe sveukupnim američkim interesima. Takođe, Srbija još nije kupila Pancir-S1, a i ta kupovina ne mora biti trn u oku SAD, ali svakako jeste povod za interesovanje.\nMeđu zemljama koje su nabavile sistem S-400 je i Turska koja uprkos pretnjama SAD ostaje članica NATO-a, a sve to uz jačanje angažmana u Siriji. Dakle, jesu li ova dva slučaja za poređenje?\nNa neki način jesu, pošto prodajom S-400 u regionima koji su u relativnoj blizini Ruske Federacije Rusija potencijalno jača sopstvenu odbranu. Kupovina S-400 od Turske mogla bi da ima značaj za odbranu ruskog južnog krila, imajući u vidu pogoršanje odnosa između Turske i SAD, te šuma Turske oko NATO-a. Dakle, oba slučaja sa S-400 mogu biti povezana sa odbranom Rusije van sopstvenih granica, što je svakako strateška igra velikih koju bi Srbija trebalo da izbegne.\nMnogi će reći da je dopremanje ovih sistema prvi put u jednu zemlju van Rusije bila provokacija NATO-a, koja suštinski nema nikakve veze sa Srbijom?\nSigurno je da određena nelagodnost postoji. Svakako, postavlja se i pitanje koja je bila potreba dopremanja S-400, pa i Pancira, kada je bilo jasno da neće moći biti upotrebljeni u punom kapacitetu, pošto Srbija nema poligon za vežbe sa ovakvim oružjima, već uglavnom to čini u Bugarskoj. Čini se da je cilj obe strane pre svega bio medijske prirode, dok su prave vežbe odrađene u Rusiji u septembru.\nIstovremeno, da zemlja članica NATO-a nije dozvolila tranzit, oružje ne bi ni moglo stići u Srbiju. O čemu se tu radi?\nPošto je bila u pitanju vežba, dakle ne prodaja ili trgovina, mislim da pozivanjem na gorepomenuti zakon nije mogla biti opravdana eventualna zabrana tranzita. Ali Rusija u svakom slučaju koristi za “medijske potrebe,” kako prema NATO tako i u unutrašnjem diskursu.\nVezano za sankcije, pomenimo i one koje je Rusiji uvela Evropska unija, pozivajući konstantno Srbiju da uskladi spoljnu politiku sa Briselom. Istovremeno, trgovinska razmena EU i Rusije raste. Jesu li onda u pravu oni koji tvrde da je ovde posredi licemerstvo moćnijih?\nPrvo treba razgraničiti ko je kome uveo sankcije. Prvo, EU je uvela tzv. pametne, odnosno targetirane sankcije Rusiji, koje se odnose na pojedine entitete, odnosno kompanije iz određenih sektora, poput energetskog. Takođe, sankcije su uvedene i pojedincima iz Ruske Federacije i Ukrajine. To znači da nema primene sveobuhvatnih sankcija prema Rusiji, poput onih koje smo mi iskusili devedesetih. Međutim, Ruska Federacija je odmah uvela sankcije prema EU, čime je rapidno sasečen izvoz EU u Rusiju, pre svega prehrambenih proizvoda. Stoga, ako trgovinska razmena raste, u pitanju su sektori koji nisu pokriveni jednim ili drugim sankcijama, poput trgovine prirodnim gasom i drugim energentima i derivatima.